Kappale hiljennettyä historiaa - Voima\nKirjeenvaihtajat • 10.10.2012 12:20 • Kirjoittanut Riina Yrjölä\nKappale hiljennettyä historiaa\nKirjeenvaihtajat 10.10.2012 12:20 Kirjoittanut Riina Yrjölä\nTeksti Riina Yrjölä\nMui-tsait eli lapsiorjat siivottiin Hongkongissa rekistereihin, mutta käytännöt eivät ole juuri muuttuneet.\nEnnen Hongkongiin muuttoani asuin kaksitoista vuotta Lontoossa. Näiden vuosien aikana jouduin useaan kertaan kuuntelemaan palopuheita ja kaihoisia yksinpuheluita, joissa brittiläistä imperiumin mahtia tai sen mahdottomuutta muisteltiin. Keskustelut olivat mielenkiintoisia avauksia brittien jämähtäneisiin mielenmaisemiin.\nTotesinkin, että jokaisessa keskiluokkaisessa britissä asuu sisällä pieni tukahdutettu siirtomaaherra. Siksi päätin vakaasti jo pitää suuni tiukasti supussa kaikissa keskusteluissa, jotka liippasivat läheltä imperiumin perintöä tai nykyisen kuningashuoneen tarkoituksenmukaisuutta.\nEn kuitenkaan ikinä sulattanut väitettä, että britit olisivat olleet maailman valaistuneempia imperialisteja. Kerrattu totuus eteni suorasukaiseen linjakkaaseen tyyliin: britit rakensivat rautateitä, teitä, kouluja ja infrastruktuuria siirtomaihinsa palkaten ihan paikallisia(kin) byrokratiansa raskaita rattaita pyörittämään. Eli toisin kun ”niillä muilla” länsimaalaisilla barbaareilla, jotka raiskasivat ja ryöstivät valloittamansa maat oman edun tavoittelun maksimoinniksi, briteillä oli aina jalo aate sydämessä kestävästä kehityksestä ja sen tuomasta valaistuksesta ja vapaudesta kaikille vähempiosaisille.\nUsein tässä vaiheessa keskustelua tunsin usein miehekkeeni pistävän katseen ihollani tai joskus jopa potkaisun ruokapöydän alta polvilumpiooni. Hän tiesi, että lähellä oli tilanne, jossa aloittaisin saarnaamisen: ehkäpä olikin niin että kun muut valloittajakansat tunnistivat oman historian tekemisensä tyhjyyden ja rajallisuuden, omasta erinomaisuudestansa sokaistuneet britit rakensivat aurinkoista valtakuntaansa ikuisuus ja pysyvyys mielessä. En usko, että heille ikinä juolahti mieleen ajatus siitä, että jonakin päivänä aurinko olisi vielä laskeva heidän imperiuminsa yltä. Osalle tämä aurinko ei vieläkään ole laskenut.\nNäissä keskusteluissa saavutimme useimmiten yhden asian tiimoilta yhteisymmärryksen: vuonna 1833 oman aikansa edelläkävijöinä britit olivat ensimmäisiä, jotka olivat orjakaupan kieltäneet lailla. Tässä uskossa elin pitkään. Tai jos oikein tarkkoja ollaan, tämän vuoden lokakuun toiseen päivään asti, jolloin luin pienen kirjoituksen paikallisesta sanomalehdestä, joka käsitteli Hongkongin lapsiorjia.\nMui-tsait (vapaasti käännettynä pikkusiskot) olivat tyttölapsia, joita myytiin kaupungin markkinoilla perheiden kotiapulaisiksi. Usein lapset nähtiin puhtaasti investointeina, jotka nuorina tarjosivat rajattoman määrän ilmaista työvoimaa. Teini-ikäisenä raataminen palkittiin korkealla korolla, kun oli aika siirtyä palvelemaan bordelleihin. Tai jos oikein onni osui kohdalle, tyttö saattoi päätyä naimisissa olevan miehen jalkavaimoksi.\nLopputulos oli kuitenkin sama. Koko elämänsä ajan nämä naiset olivat jonkun omistamia tavaroita.\nBrittien ikuisesti aurinkoista moraalista maailmaa ei tämä pikkusiskokulttuuri juuri vaivannut. Hongkongin brittiläiset herraskaiset – valaistuksen ja vapauden aatteen kannattelemana – määrittivät mui-tsain kiinalaiseksi perinteeksi, johon ei kulttuurien moniarvoisuuden nimissä pitänyt puuttua. Kyse ei ollut orjuudesta, vaan pikemminkin lastensuojelullisesta toimesta, joka takasi tyttölapsien hyvinvoinnin, huolenpidon ja turvan.\nVaikka jo 1920-luvun alussa tästä lapsiorjuudesta väiteltiin, vasta vuonna 1926 Britannian allekirjoittaessa Kansainliiton orjuutta koskevan sopimuksen tämä näkymätön orjuus nousi ikäväksi yksityiskohdaksi, joka oli hoidettava pois päiväjärjestyksestä. Vuonna 1929 laadittiin Hongkongissa laki, joka velvoitti kaikkien mui-tsaiden rekisteröimistä perheisiinsä. Samalla uusien mui-tsaiden hankkiminen kiellettiin.\nVielä vuonna 1921 arvioiden mukaan joka toisessa kaupungin perheistä asui mui-tsai. Silti ainoastaan 4 368 tyttöä rekisteröitiin viranomaisten kauniisiin tilastoihin. Tilanne kertookin enemmän välinpitämättömyydestä kun välittämisestä. Kyseessä oli terminologian muutos kuin itse käytännön lopettaminen.\nMui-tsai-perinne jatkui Hongkongissa pitkälle toisen maailmansodan jälkeen, joidenkin arvioiden mukaan 1970-luvulle asti. Tai kuka tietää, vaikka vielä pidemmälle. Mitä tapahtui kaikille ei-rekisteröidyille tytöille? Ilman rekisteröintiä näitä tyttöjä ei virallisesti ollut edes olemassa. Jälleen yksi esimerkki historiasta, joka piiloutuu virallisten, turruttavan siistien numeroiden alle.\nSe sitten siitäkin myytistä, jossa Britanniaa muistellaan maailman moraalisena kompassina ja orjuutta vastaan taistelleena humanitaarisena soturina. Tai aikamme kaksinaismoralistisesta kritiikistä, jota Kiinan tasavaltaa kohtaan suunnataan länsimaiden puolelta maassa harjoitettavan lapsikaupan tiimoilta.\nOrjuus on muuttuva käsite, erinäisten rajausten, totuuksien ja määrittelyiden tuotos. Hongkongissa mui-tsait antoivat hiljaa tietä amaheille tai ”avulle” (the help) kuten heitä nykyisen poliittisen korrektiuden aikana tulee tituleerata. 2000-luvulla näitä nuoria apureita on saapunut Hongkongiin satojatuhansia valtaosin Filippiineiltä tai Indonesiasta. Vuosi vuodelta myös mannerkiinalaisia palkataan enenevissä määrin, he kun tarjoavat vielä halvempaa ja vähemmän säännöstelemätöntä työvoimaa. Ympyrä sulkeutuu. Mutta tästä aiheesta lisää myöhemmin. Siihen asti, tutuissa ja turvaavissa soinnuissa: God Save the Queen!\nbritannia, hongkong, kiinan tasavalta, lapsiorjat, Yhteiskunta\nKirjoittanut Riina Yrjölä\nAutiokylien saaristo Ennen muuttoani Hongkongiin kaupunki eli mielenmaisemissani villiä elämää Aasian tiheänä metropolina, tilana täynnä korkeita peilitaloja, kiirettä, liikettä ja tilattomuutta.Ja näistä…\nMuistoissa Margaret Thatcher – kassialma & rautaäijä Margaret Thatcher sitten otti ja kuoli. Lontoon Ritz-hotellin sviitissä. Mikä ei yllätä minua, ei sitten ollenkaan.Kun länsimaiden media täyttyi nopeasti…\nTyyntä ennen myrskyä Puhelimeni on pirissyt taukoamatta sunnuntai-illasta lähtien, kun maailmalle levisivät kulovalkean tavoin valokuvat Hongkongin mellakkapoliisien kyynelkaasuhyökkäyksestä mielenosoittajia vastaan. Kaverini ja sukulaiseni…\nPinkkejä delfiinejä & villisikoja Syyskuussa Hongkongin kehitysministeri Paul Chan ehdotti blogissaan, että olisi aika ryhtyä pohtimaan kansallispuistojen maa-alueiden kaavoittamista asuinkäyttöön. Paikalliset luonnonsuojelujärjestöt nousivat barrikadeille.…\nAmmattimaista vastarintaa Irakissa Vaalien tuloksella ei näytä olevan juurikaan merkitystä.


Soukka » Koirapuistot.com\nEspoo » Soukka\nSoukanväylän ja Kaitaantien risteyksessä. Kaitaantieltä tultaessa jää risteyksen vasemmalle puolelle. Metsäalue, jolle ei autolla pääse viereen.\n3 Kommenttia sivulla “Soukka”\n05/01/2014 klo 16:04\nTuli yli tonnin lasku, kun aidat oli kaatuneet ja koira pääsi hyppäämään kalliolta alas.\n23/03/2016 klo 12:02\nAutolla kyllä pääsee ihan alaportin viereen kun tulee Kaitaantien puolelta (Yläkartanontieltä Kaitaantielle tullessa kohta risteyksen jälkeen pieni metsätien pätkä oikealle, pieni alue johon mahtuu 2-3 autoa). Tosi kiva metsäinen puisto, mäkinen kallioinen maasto jossa koirat voi kiipeillä ja hyppiä.\nIlona Ennelin sanoo:\n09/07/2018 klo 08:41\nOlen käyttänyt Soukan koirapuistoa 34 vuotta. Paikka on monimuotoinen ja sen aitaus pitäisi uusia, erottaa pikkukoirille osio ja joitain isoja puita karsia. Suurisuuntaista kallista uutta koiraparkkia mattopesuoaikan viereen kalliina vaihtoehtona rahaa säästyisi veronmaksuista rutkasti.


Moskovassa huomenna mielenosoitus murhatun muistoksi - Ulkomaat - Uutiset - MTV.fi\nUlkomaat Julkaistu 28.02.2015 20:13 (Päivitetty 28.02.2015 21:27)\nIhmiset ovat tuoneet röykkiöittäin kukkia sille paikalle, jossa oppositiopoliitikko Boris Nemtsov murhattiin viime yönä. AFP / Lehtikuva\nMoskovassa marssitaan huomenna murhatun oppositiojohtajan muistoksi ja kunniaksi. Marssille voi tulla 50 000 ihmistä.\nVenäjän opposition oli määrä pitää sunnuntaina marssi, jolla vastustettaisiin Venäjän ulko- ja talouspolitiikkaa. Heti viime yönä oppositio alkoi selvittää mahdollisuutta muuttaa marssi Nemtsovin muistomarssiksi ja reitti Moskovan keskustaan.\nMoskovan pormestarin kanssa käydyn väännön jälkeen se onnistui.\nKukkameri kasvaa Moskovajoen ylittävällä sillalla aivan Punaisen torin edustalla, Kremlin muurin kupeessa. Poliisirivistö erottaa autot ihmisistä kapealla kaistaleella siltaa. Useilla on mukanaan ruusuja, tulppaaneita ja neilikoita, laskettavaksi Boris Nemtsovin surmapaikalle. Joku on kiinnittänyt kukkansa pylvääseen, Je suis Boris -kyltin alle.\nKöyhässä Zimbabwessa järjestettiin ökyjuhlat presidentille Murhatulla Nemtsovilla oli rock-tähden karisma ja älymystön tuki


Jälleenmyyjämme kautta Suomen - Paperisilppuri - paperituotteita\nIloiset, palvelevat jälleenmyyjämme kautta Suomen, Ruotsin ja Norjan\nTuotteitamme on myynnissä hyvän palvelun puodeissa, nostalgiaa henkivissä kahviloissa sekä lahjatavara- ja erikoisliikkeissä kautta Suomen - noin 140 iloista jälleenmyyjämme auttaa Sinua mielellään tilaamalla toivomasi tuotteet. Lisäksi kirjojamme on myynnissä mm. Adlibris-verkkokaupan kautta Ruotsiin ja Norjaan.\nKatso tästä linkistä jälleenmyyjämme tai etsi lähintä jälleenmyyjää.\nGoogle Maps kartta avautuu uuteen ikkunaan. Huomioithan, että valikoima vaihtelee jälleenmyyjittäin - meiltä löytyy noin 300 eri tuotetta (postikortteja, kirjoja sekä lehtiöitä), jotka ovat omaa suunnittelua ja tuotantoa.\nJälleenmyyjä, kerrothan meille muuttuneista tiedoistasi ja lisääthän omat tietosi Google Mapsiin, jotta saamme ne täällä esiin!\nCheck from this Google Map link dealers for Paper Chipper products, mainly in Finland, Sweden & Norway.\nVerkkokauppoja, joista voit tilata tuotteitamme:\n- Adlibris myy kirjojamme myös Ruotsiin ja Norjaan. Valikoimassa nyt teokset Hallan helmoissa, Hiilenväkeä ja Närekorven näätäjahti; näiden jälleenmyyjät löydät myös teosten kotisivuilta www.hallanhelmoissa.fi, www.hiilenvakea.fi ja Närekorven näätäjahti).\nCdon.com - kirjojamme\nPrisman verkkokauppa - kirjojamme, hae hakusanalla "Raili Heikkilä"\nSuuri Suomalainen Kirjakerho - kirjojamme\nValikoima vaihtelee jälleenmyyjittäin.\nKaikki saatavilla olevat tuotteet löydät verkkopuodistamme www.koppa.fi\nNärekorven näätäjahti ja muita eräkertomuksia -kirja on ilmestynyt lokakuussa 2018.\nHallan helmoissa -kirjaa (runot: Raili Heikkilä, valokuvat ja kuvaushetken kertomus: Tomi Katajamäki) löytyy mm. Prisman verkkokaupasta, Cdon.com-verkkokaupasta sekä Adlibris.fi-verkkokaupan valikoimasta. Katso lisää kirjan kotisivuilta www.hallanhelmoissa.fi Lisäksi kirjakauppiaat tilaavat kirjaa asiakkaidensa toiveesta, Kirjavälityksen kautta.\nHiilenväkeä ja muita selittämättömiä tositarinoita -kirjan 2. painos on ilmestynyt! Jälleenmyyjät löydät kirjan kotisivuilta www.hiilenvakea.fi. Lukuisat kirjakauppiaat tilaavat kirjaa asiakkaidensa toiveesta, Kirjavälityksen kautta.\nMeiltä saat myymälääsi myös tuotteistamme kertovia esitteitä, kirjanmerkkejä ja julisteita. Kerromme mielellään lisää ja voimme esimerkiksi tehdä ehdotuksen juuri teille sopivista tuotteista. Muistathan, että tuotteemme myyvät parhaiten ryhmänä, riittävän kattavana valikoimana ja kun kerrot niiden tarinan asiakkaillesi. Voit myös pyytää Pauliinan myymälääsi esittelemään tuotteita asiakkaillesi.\nHaluatko tarjota asiakkaillesi kiinnostavia tuotteita, joilla on aitoja tarinoita? Tuotteitamme arvostetaan, ne ovat puheenaihe ja tuovat monasti uusia asiakkaita, jotka käyvät ostoksilla yhä uudelleen. Jälleenmyyjät ja asiakkaamme kertovatkin, että tuotteitamme on ilo myydä ja ne huomataan. Menneen maaseudun tunnelmista kertovat kuvat toimivat myös muistelu- ja tarinatyössä.\nTilaa meiltä haluamasi tuotteet\npuhelimitse 050 593 5482 (Pauliina),


Semper Fidelis: Lääkärille lompsis\nHuolestuttaa. Taran närät ja ruokapuolen jutut. Nyt ei vaan toimi eikä ratkaisu tule esiin. Ei vaikka mitä miettisi. Pitkään meni hyvin, tai no jossain määrin ainakin, närät loppui mutta lihat hävisi lopulta muualtakin kuin kupista ja pakkasesta. Luurangolta se pian näyttää. Aikanaan kun tohtorissa käytiin ja spondy todettiin, tohtori ohjeisti että liikettä vaan ja mielummin hoikassa kunnossa. Nyt se sanoisi että joku raja kai silläkin sitten...\nEilen ja tänään on ollut huonoja päiviä, Tara pisti asioihin vauhtia. Kilautin ja varasin ajan lekurille. Veriarvot, ultra, mahdollinen röntgen. Ihan hyvä suunnitelma. Eiköhän sillä saada isommat ongelmat suljettua pois. Paitsi että vielä pitää pohtia johtuuko koko ongelma mahasta vai ihan jostain muusta.\nJa sitten, kun kyse on vain (vain - koska ettei mitään, jota ei voisi korjata) ruokinnasta, voidaan rauhassa miettiä mitä koiralle kuppiin. Tähän on jo suunnitelmaa miten sen kanssa edetään tai lähinnä kenen puoleen käännytään. Mutta jotenkin tämä iltapäivä oli jotenkin niin... Huolestuttava, että mielenpeikot pitää ensin hätistellä pois. (Kunhan kiroileva koira ei kiroile koko tohtoria takaoven kautta pois...) Sitten voidaan rakentaa ruokinta, sellainen oikea varmasti löytyy kun alusta on kunnossa jolle rakentaa.\nMutta huolestuttaa nyt juuri silti. Tara on harvoin vaisu ja surkea. Sillä on taatusti kova kipukynnys. Se varmasti peittää viimeiseen asti. Ja nyt se sitten kertoi ettei ole hyvä olla. Antepsinit on otettu kehiin, mahdollisimman helppo ruoka sulatella, kokkasin kanaa ja riisiä, vähän raksuja ja vähän Eila-piimää. Ruoka maistuu ja miten hyvä olo sitä itsellekin tuli kun ruuan jälkeen pieni kuivan kesän orava käpertyi korvapuustiksi punkkaansa, rauhassa nukkumaan.\nToivotaan että oireet helpottaa ja kestetään, tiistaiaamulla sitten reippaana lääkärille.\nklo helmikuuta 06, 2016\nTunnisteet: koiran lihotus, koiran närästys, koiran ruokinta, laiha koira, närästys, sakemanni, spondyloosi\nNanne - Elämää Koivurannassa 9. helmikuuta 2016 klo 15.27\nNo hö... :( Inhottava vaiva. toivotaan että saatte lääkäristä uusia eväitä millä eteenpäin ja syyt selviää.\nViskiä kans aina sillon tällön on närästänyt, mutta syynä on yleensä ollut esim. lääkitys tai liiallinen luiden syönti. Nyt olen antanut sille aamuin illoin aloe vera geeliä n. 1ml/kg ja toistaiseksi on närät pysynyt poissa.\nYksinhöpinöinti ei ole ollenkaan niin kivaa kuin joukkoälämölö! Hauku, murise tai vingu kommenttisi!\nsaksanpaimenkoira ikävä ystävä bacteroides kipeä raakaruokinta sakemanni toko koira autossa koiran epilepsia närästys Epilepsia autoilu barffaus koirakoulu ihmisen paras ystävä koiran närästys joulukalenteri koiran sosialistaminen silmätulehdus Aisti bot koiranpennun elämää antepsin imusolmukesyöpä


Kryptovaluuttojen verotus | Page 7 | TechBBS\nNäin vähän pelkäsinkin. Huono asia kyllä pienlouhijoiden kannalta, kun monella ne tienestit jää tuon 750 euron alle koko kuluvan louhintabuumin osalta. Hirveästi ei käteen jää, kun et saa sähköjä tai laitteita vähennyksiin ja verotkin pitää maksaa.\nMun käsitys on että muista ansiotuloista ei tehdä tulonhankkimisvähennystä, koska tulonhankkimisvähennys voidaan tehdä vain palkkatuloista. Louhinta ei ole palkkaa vaan muuta ansiotuloa, joten jos sen ilmoittaa kohdassa muista ansiotuloista tehtävät vähennykset niin se vähennetään suoraan louhintatuloista.\nMulle vastattiin näin kun kyselin verottajalta Nicehashista\nToiminnassa on kyse koneen laskentatahon hyödyntämisestä louhimiseen sekä luovuttamisesta louhimistarkoitukseen korvausta vastaan. Vaikka laskentatehoa vain luovutetaan, on kyse kuitenkin louhinnan tuottamasta tulosta. Louhimisesta vastineeksi virtuaalivaluuttana saatu tulo ei ole varallisuuden kerryttämää tuloa (pääomatuloa) vaan ansiotuloa. Se että konetta ei käytetä suoraan louhimiseen, vaan laskentateho ainoastaan luovutetaan siihen tarkoitukseen, ei muuta tulon luonnetta pääomatulona verotettavaksi vuokratuloksi.\nLouhinnasta saatu tulo verotetaan ansiotulona sillä hetkellä, kun tulo on merkattu lompakkoon tai muutoin saatu määräysvaltaan. Louhinnasta saatujen tulojen verotuksesta voitte lukea tarkemmin Verohallinnon ohjeesta virtuaalivaluuttojen verotus:\nLähtisin kyllä haastamaan tätä näkökulmaa, koska tuloverolaissa sanotaan nimenomaisesti, että tulo jota varallisuuden voidaan katsoa kerryttäneen on pääomatuloa.\nSaatu tulohan ei ole mitenkään verrannollinen siihen, kuinka paljon saat virtuaalivaluuttaa (koska et saa sitä louhinnasta) vaan siihen, kuinka paljon joku on valmis maksamaan laskentakapasiteetin vuokraamisesta. Ilmoittaisin vain pääomatulona ja tappelisin vaikka hallinto-oikeuteen saakka jos sattumalta kohdalle sattuva verovalvoja olisi tätä mieltä.\nEihän tämä de facto eroa mitenkään vaikka auton vuokraamisesta, joka on pääomatuloa.\nEDIT: Parastahan tästä olisi hakea ennakkoratkaisu, mutta sen tekeminen maksaa 425 euroa. Toki jos jotain yhteistä kolehtia keräisi niin sen voisi hakea ja sitten kaikki voisivat siihen vedota, mutta vuokratulot taitaa jäädä niin pieniksi ettei hakemisessa ole järkeä. Ja joka tapauksessa veronsaajien oikeudenvalvontayksikkö valittaisi siitä, että saataisiin hallinto-oikeuden tai korkeimman hallinto-oikeuden ratkaisu, sillä tilanne on täysin uusi. Prosessi kestäisi siis valitusrumbineen varmaan kolme vuotta...\nLouhinta on määritelty jo aiemmin ansiotuloksi ja verottajan vastaus Nicehashin osalta on siltä osin looginen. Tulo tulee louhinnasta vaikkakin välikäden kautta. Auton vuokraaminen ei ole louhintaan rinnasteista, koska et vuokraa louhintalaitteistoa vaan sen laskentatehoa. Esimerkiksi auton moottorin tehon vuokraaminen henkilön tai tavaran sijainnin muuttamiseksi ei tee taksikuskin tai rekkakuskin tuloista pääomatuloa. Vuokraamisella yleisesti ymmärretään, että luovutetaan jotain konkreettista vuokraajan hallintaan. Ainakaan ei heti tule mieleen, mitä aineetonta voisi vuokrata.\nEnnakkoratkaisussa haettaisiin sitä, että louhinnan osalta tehtäisiin poikkeus tulolähteen käsittelyssä louhintasovelluksen toimintaperiaatteen perusteella. Uusia louhintasovelluksia kehitetään koko ajan lisää ja se tarkoittaisi verottajalle jatkuvaa perehtymistä aiheeseen ja ohjeistuksen tarkentamista. On paljon helpompaa ja yksinkertaisempaa yleistää ohjeistusta kuin lisätä poikkeuksia. En oikein näe tässä haasteessa menestymisen mahdollisuuksia.\nProof of workin osalta linjaus on mielestäni oikea, koska saadun virtuaalivaluutan määrä perustuu omaan työhön. Erona on tässä kuitenkin se, että Nicehashissa saatavan tulon määrä ei ymmärtääkseni riipu lainkaan vuokraajan saaman virtuaalivaluutan määrästä vaan vuokraaja maksaa kiinteän korvauksen.\nMoottorin tehon vuokraaminen kuljetustarkoituksessa on taas mielestäni huono vertaus, sillä se edellyttää sitä, että vuokrauskohdetta eli auton moottoria liikutetaan paikasta toiseen, mikä vaatii myös kuljettajan. Kuljettajan tekemä työ on ansiotuloa eikä saatua korvausta voida jakaa osiin moottorin vuokran ja kuljetuksen välillä. Koska pääasiallisen suoritus olisi tässä tapauksessa kuljettaminen, olisi koko suoritus siten ansiotuloa.\nParempi vertailukohde olisi esimerkiksi se, että jollakin olisi kardaanilla pyörivä klapikone, mutta ei traktoria. Näin ollen hän päättää vuokrata pihalla seisovaa traktoriani ja tekee klapit pihallani. Traktorista "vuokrattu" moottoriteho olisi tällöin pääomatuloa (vrt. asiakas haluaa louhia virtuaalivaluuttaa koneellani).\nVerohallinnon tehtävä on toimia viranomaisena eikä verotuskohtelu saa riippua siitä, kuinka paljon se vaatii jatkuvaa perehtymistä. Verohallinnon ohjeet eivät ole sitovia, sillä sille ei ole ulkoistettu lainsäädäntövaltaa. Nykyiselläänhän ohje perustuu suurilta osin Verohallinnon omaan tulkintaan, sillä oikeuskäytäntöä ei juuri ole. Aiemminhan Verohallinnon kanta esimerkiksi oli, ettei hankintameno-olettamaa saa käyttää, kunnes hallinto-oikeus perustellusti rinnasti virtuaalivaluutat muuhun omaisuuteen.\nSe on sitten toinen kysymys onko laskentatehon vuokraaminen aineellisen vai aineettoman omaisuuden vuokraamista, mutta myös aineetonta omaisuutta voidaan vuokrata. Itse rinnastaisin tämän vaikka palvelinkapasiteetin vuokraamiseen, joka menee kiistatta pääomatulon alle. Merkitystä ei pitäisi olla sillä, missä tietokone fyysisesti sijaitsee, sillä vuokraajan tarkoituksena on hyötyä laskentatehosta eikä tietokoneesta fyysisenä esineenä. Merkitystä ei siten pitäisi olla sillä, onko tietokone kotonasi vai vuokraajan tiloissa.\nTässä esimerkissä traktori on kokonaan vuokraajan hallinnassa ja hän operoi sitä itse eli myös tämä käyttötapaus eroaa louhinnasta.\nPalvelinkapasiteetin vuokraaminen ilman yritystä lienee aika harvinaista. Jos palvelinkapasiteetin vuokratulot yksityishenkilönä ovat pääomatuloa, niin ne lienevät sitä aina riippumatta palvelimilla käytetyistä ohjelmistoista.\nOn vaikea löytää hyvää esimerkkiä louhinnan ulkopuolelta, joka tukisi eri tulolähteiden valintaa laitteen käyttötavan mukaan. Verottajan ohjeistus on toki suositus, jonka saa haastaa. Silloin joutunee pitkään oikeusprosessiin, jonka voi joutua viemään korkeimpaan oikeuteen asti (kuten esim. viittaamasi hankintameno-case).\nSiinä tapauksessa, kun ansiotuloveron ja pääomatuloveron välinen ero louhinnan verotuksessa alkaa vaikuttamaan merkittävästi omiin tuloihin, niin kannattaa pohtia vakavasti yrityksen perustamista. Nykyinen ohjeistus suosii vähätuloisia ja rokottaa hyvätuloisia. Robin Hood olisi mielissään.\nReactions: Oparts ja larez\nTeoria: Tilaat vaikka Binancen Debit kortin, lataat sinne rahaa, ostelet verkosta/kaupasta pienempiä ostoksia. Onko verottajalla jotain mahdollisuuksia/kiinnostusta päästä tähän väliin? Jos vaikka per kk 500e nostaa voittoja ja käyttää elämiseen?\nTämä minuakin kiinnostaa, oli pakko tehdä käyttäjä sitä varten. Joskus sijoitin virtuaalivaluuttaan ja nyt arvo olisi noussut sen verran, että tekisi mieli ottaa pois.\nMiten verotus menee jos yksityishenkilö myy tavaraa esim 10keur arvosta ja tästä on 2keur myyntivoittoa. Maksu tapahtuu kryptoilla. Maksetaanko tuosta myyntivoitosta 30% pääomavero tämän vuoden verotuksessa ja lisäksi myöhemmin mahdollisesta luovutusvoitosta koko 10k potista?\nLisäkysymyksenä kuinka tämä myyntitapahtuma esitetään verottajalle? Tavallisessa tilisiirrostahan riittäisi kopio josta selviää lähettäjä sekä vastaanottaja. Krypton siirrosta näkyy vain siirretty summa sekä kulut. Varmaan jokin kauppakirja?\nTämä ei liene mikään ylilauta jossa saa yllyttää laittomuuksiin. Jos on joskus pörsseihin omalta tililtä lähettänyt (tai saanut) euroja, ei ole poisuljettua että saa tämmöisiä heippa-lappuja:\nVerohallinnolta tuli otsikon mukainen asiakirja. Onko joku muu saanut vastaavan? Onko ehdotuksia miten tässä kannattaa edetä ?\nVoi ihan käyttää omaa järkeä, täällä foorumilla ei varmasti kukaan Verottajan puolesta tule kertomaan kuinka usein ja millä hauilla tilitietoja pengotaan.\nReactions: Poppamies ja GreenT\nKannattaa miettiä kuinka paljon arvostaa omaa vapaa-aikaa. Jos reilun yhden bitcoinin voiton teet puhtaaksi ostamalla tavaroita niin törkeä veropetoshan se on, josta rangaistus on aina vankeutta, mahdollisesti jopa ehdotonta. Käsittääkseni Verohallinnolla on aika tehokkaat keinot seurata valuutan kiertoa ja tehokasta se on erityisesti nyt kun välittäjillä on KYC/AML-prosessit ja velvollisuuksia raportoida myös viranomaisille.\n2017 eli ennen nykyistä buumia on analysoitu 10 000 lompakkoa niin eiköhän se tällä hetkellä ole moninkertaistunut: Moni sijoittaja jättää ilmoittamatta verottajalle kryptovaluutoista saamansa tulot – Bitcoin-yrittäjä pitää verokäytäntöä epäreiluna\nOnko joku jo kokeillut Nvidian korteilla ReBAR vaikutusta louhintatulokseen?\nedit. Ja nähtävästi kysymys tullut aivan väärään lankaan\nOnkos kukaan käyttänyt tuota Koinly.io palvelua? Sieltä vissiin saa raportit suoraan rahaa vastaan, ilmeisesti voi suoraan liittää binancet sun muut tilit APIlla.\nVerosuunnitelmat ja Hinnoittelu | Koinly\nEikös tuo ansiotulona ole kovinkin helppo ilmoittaa esimerkiksi edellä näkyvillä raporteilla NiceHashista? Kuukauden raportilta katsoo mitä viivan alle jäi ja ilmoittaa vain sen ansiotulona koko kuukaudelta. Vai onko tässä joku muu koukku mitä en ymmärrä?\nNo ajattelin kyllä ihan muita kuin louhinnasta tulevia tuloja (treidaus), mutta joo kyllä louhinnasta aika helppo on ilmoittaa varsinkin jos käyttää jotain nicehashin kaltaista, joka antaa varmaan suoraan csv:nä kaikki tiedot.\nTuolloin oli myös osittain erilainen tilanne kuin nykyään verotuksessa kun verokohtelu on muuttunut 2017 vuoden jälkeen. Tuolloin ei tappioita voinut vähentää, kun taasen nykyään voi. Sama hankintameno-olettaman kanssa.\nTokikin verottaja haravoi vain noita kiinnostavia keissejä. Siellä yhden tuulipuvun pari tonnia ei nouse tutkaan, vaan kyllä siellä noita suuria summia käydään läpi. Sikäli kun jollain on mahdollisesti satojen tuhansien tai miljoonien eurojen edestä verotettavaa tuloa pitkossa, niin voisi varmaan olettaa osaavansa kierrättää pitkot myös anonyymien blockchainien kautta jonnekin veroparatiisiin.\nOnneksi ei ole kuin pieniä hiluja, mutta mietin kyllä josko vääntäisi skriptin mikä tekee rapsat valmiiksi, niin voi ilmoittaa verottajalle pienellä vaivalla ettei paljoa verotettavaa ole.\nJoku excel-pohja olisi kyllä kova juttu nimenomaan treidauksen verotusta ajatellen. Sellaisesta voisin olla jopa valmis maksamaan.\nSen verran tutustumatta vielä triidiin kuulin vasta kryptovaluutan verotuksesta.\nSen tiesin jo että kun rahat siirtää pankkitilille (+1000€), verot täytyy maksaa, vaikka ei sekään helppoa ole kun ainakin itselläni on jo aika paljon valuuttojen uudelleensijoituksia voiton tullen, näin kotiutuksen kohdalla.\nLisäksi pitäisi myös verottaa voitot kun uudelleensijoittaa rahat.\nSiis hetkinen, kuinka näitä voi yhtään loogisesti seurata? Eikö verottajalle voisi ulkoistaa koko homman joka laskee verotettavan määrän vai joutuuko tässä ottaa vapaa-ajan harrastuksen Excelin kanssa verotettavasta tulosta?\nJos sattuu omistamaan debit-kortin joka käyttää kryptoja, niin jokaisesta ostoksesta pitää laskea verot erikseen.\nTää on ihan perseestä tämä nykysysteemi, vaikken edes ole noin yleisesti veroja vastaan.\nOhjeiden mukaan jokainen luovutus kirjattava erikseen Arvopapereilla riittää yhteen niputus, voitot tappiot ja kulut erikseen ei mitään järkeä touhussa, täytyy kysyllä verottajalta mikä homma...\nE: Tai sitten pokalla ilmoittaa kerralla kaikki, ja jakaa vaikka pörsseittäin.\nTilanne ei ole vielä riistäytynyt käsistä. Laitan siis exceliin ylös nyt kaikki sijoitukset kryptoihin sekä kryptojen välisiin uudelleensijoituksiin. Logeista nuo näkee. Ainut että siinä vaiheessa kun otan jotain tuolta pihalle ja pitäisi verot maksaa, niin ei ole harmaintakaan hajua kuinka lasken nuo voitot oikein..\nMulla on tuo crypto.com kortti eli jokaisesta ostoksesta saan 2% cashback joka sijoittuu automaattisesti CRO cryptoon. Tuostakin summasta pitää ilmeisesti verot maksaa..? @Viljooo taisikin jo vastata tähän kysymykseen.\nYksi vaihtoehto on kotiuttaa loppuelämä 1000€ joka vuosi..\nRiippumatta siitä otatko jotain "pihalle" niin on jo syntynyt verotettavaa tuloa. Luultavasti olet treidannut yli 1000€ viime vuonna, koska kaikki fiat-crypto ja crypto-crypto treidit ovat veronalaisia. Kaupat exceliin pörsseittäin aikajärjestykseen ja siitä sitten rivi kerrallaan laskemaan voitot ja tappiot FIFO:lla. Onnistuu joten kuten manuaalisesti, jos kauppoja on pieni määrä.\nNoi kryptovaluuttoja käyttävät tai käsittelevät kortit on vihoviimeisia, koska joka transaktion joutuu käsin laskemaan. Cashbackit tms tekevät tästä vielä hankalampaa. Ei siis oikein kannata käyttää noita Suomessa ellei ole valmis ylimääräiseen laskentaan.\ntiistaina klo 12:57\nKannattaa siis laittaa päivämäärät myös ylös? Mutta juu kyllä tuo 1000€ on siis jo tullut täyteen kun crypto-fiat-crypto tai crypto-crypto touhua tehnyt. Tässä juuri väsäilen yksinkertaista exceliä jokaisesta siirrosta euroina sekä paljon se on sillä hetkellä ollut kryptovaluutan kursseissa.\nVoisi sitä aikaa paremminkin käyttää.. Ja tosiaan tuolla debit kortilla on puolen vuoden satsi laitettavana ylös eli hahah onpaha tekemistä.\nPitääkö tuon valuutan oston maksun laittaa myös verotukseen? Crypton sijoituksissa se lienee 2,99%. En kyllä osaa sano nyt että onko se laskettu noissa mukaan kun osassa näkyy erikseen sitten se amount/fee ja total cost.\nViimeksi muokattu: tiistaina klo 14:01\nCashback ei ole verotettavaa tuloa. Toki kurssi ei ole vakaa joten väkisin tulee voittoa/tappiota.\nVerottajan oma fifo laskuri toimii, mutta se ilmoittaminen on työlästä. Jos voisi vain laskurin lopputulemat ilmoitella, mutta ei se olisi liian helppoa\nCashback ei ole verotettavaa tuloa.\nJos näin on niin kiitos, säästyn isolta vaivalta. Kaivan siis vain ostot/myynnit muuten valuuttaa koskien.\ntiistaina klo 15:02\nJos näin on niin kiitos, säästyn isolta vaivalta\nSen voi ajatella plussa rahana tai sbonuksena jne. Se kurssi vaan heiluu, joten luovutus hetkellä voi olla työläs naputella exeliin.\nkeskiviikkona klo 08:42\nKiitokset vastauksista. Päässyt jo eteenpäin asiassa. Itse verotus on edelleen suhteellisen tuntematon käsite itselleni. Kaikki allaolevat siirrot tapahtuu nyt crypto.comin alla.\n1. Siirrän 100€ binanceen. Tarvitseeko minun ilmoittaa tämä 100€ 2021 verotukseen?\n2. Binance on tehnyt minulle mahtavat voitot ja siellä 100€ -> 300€. Tästä 300€ summasta siirrän 100€ CRO ja 100€ Ethereum. Tarvitseeko minun ilmoittaa näistä 100€ CRO ja 100€ Ethereum sijoituksista 2021 verotukseen? Olen siis ilmoittanut nyt ne summat jotka olen sijoittanut Binanceen, CRO sekä Ethereumiin.\n3. Sitten tämä jäljellä oleva 100€ Binancen sijoitus nyt tuottaa vielä hieman ja siellä on nyt 150€. 100€ CRO on nyt 150€ ja Ethereum on nyt 150€. Ajattelin kotiuttaa tuotot, yhteensä 450€. Kun kotiutan tämän 450€, ilmoitan siitä verot? Vai ilmoitanko vain voittojen summat, jotka ovat yhteensä 150€?\n4. Entäs tappion kanssa? Jos tämä 100€ binancen sijoitus onkin 50€.\nAnteeksi hölmöt kysymykset, mutta ei tätä krypton verotusta ole tehty kovin loogisesti. Tai sitten en vain osaa ajatella loogisesti\nViimeksi muokattu: keskiviikkona klo 08:50\nkeskiviikkona klo 09:00\nKiitokset vastauksista. Päässyt jo eteenpäin asiassa. Itse verotus on edelleen suhteellisen tuntematon käsite itselleni.\nEli vaikka en siirtäisi tuolta crypto.comista rahaa omalle suomalaiselle pankkitililleni, mun täytyy ilmeisesti silti ilmoittaa veronalaiset tulot?\nMitkä tulot? Tuloja syntyy vastaa kun tapahtuu jou tapahtuma joka _realisoi_ ne tulot. Se että sulla on 1 bitcoin lompakossa ja bitcoinin arvo nousee ei ole tapahtuma joka realisoisi sen arvonnousun tuloksi.\nEi mitään - tai no tarkasti ottaen omistuslistaan pitäisi päivittää tuo 100e:tä vastaava kryptopotti (mutta ei tällä verotuksen kanssa ole mitään tekemistä)\nEi se binance sulle mitään voittoa tee vaan siellä lompakossa olevien kryptojen arvonnousu, jonka jossain vaiheessa realisoit. Nyt olet siis ostanut kryptoa A hinnalla 100e ja se on noussut arvoon 300e, jolloin olet myynyt/vaihtanut ne pois -> tässä kohtaa tapahtuu verotuksen realisoiva tapahtuma. Ilmeisesti myit 200e 300e potista jolloin sulla on A:ta 100e, CRO 100e ja eth 100e?\nTeit voittoa 200-200/300*100 = eli ~133,33e, hankintameno myydylle osuudelle on 66,66e ja rahaa otit ulos 200. (Jäljelle jäi A:han hankintamenoa 33,33 ja arvoa 100e.) Verotettava voitto siis 133,33 - A:n osto/myyntikulut\n3. Sitten tämä jäljellä oleva 100€ Binancen sijoitus nyt tuottaa vielä hieman ja siellä on nyt 150€. 100€ CRO on nyt 150€ ja Ethereum on nyt 150€. Ajattelin kotiuttaa tuotot, yhteensä 450€. Kun kotiutan tämän 450€, ilmoitan siitä verot?\nA: 150-33,33 = voittoa ~117e\nCRO= 150-100 = voittoa 50e\nETH = 150-100 = voittoa 50e\nVoittoa yhteensä ~217e\nSitten voidaan vielä tuplavarmistaa, rahaa sisään 100e, ulos 450e, voittoa 350e joka on "sattumalta" 133,33+~217e.\nPS. muista vähentää ne osto/myyntikulut.\n4. Entäs tappion kanssa? Jos tämä 100€ binancen sijoitus onkin 50€. Ilmoitanko tästä 100€ sijoituksesta edelleen sijoittajalle? Ja kotiutuksen vaiheessa jos summa on edelleen tappiolla niin ilmoitan, että se on tehnyt tappioo?\nVerottajalle et ilmoita ennen mitään arvonmuutoksesta kunnes olet myynyt sen eli 50-100 = tappiota 50e.\nAnteeksi hölmöt kysymykset, mutta ei tätä krypton verotusta ole tehty kovin loogisesti.\nKysymykset on kyllä aika "daijuja", kryptojen verotus ei eroa mitenkään (ei oman) asunnon, osakkeiden you name it verotuksesta.\nViimeksi muokattu: keskiviikkona klo 12:13\nkeskiviikkona klo 12:03\nOlet siis ensin ostanut 80+80 ja sitten150=310e (ja vielä 1kpl 150 joka jäi fifoon), myynyt/vaihtanut nuo 972kpl USDT. Tuo vaihto==myynti. Eli luovutuksia olet tehnyt 800e arvosta, jos nämä ovat ainoat luovutukset niin sulla on vielä 1000e rajaan 200e matkaa. Jos tuo ylityy niin 800-310=490e tulee voittoa josta veroa maksettavaksi 30% eli 147e (en tiedä mistä sait tuon 560e*0,3=147 )? Eli vaikka rahat on USDT:ssä kiinni niin verottaja tuon 1ke rajan ylittyessä haluaa sulta silti euroja.\nkeskiviikkona klo 12:13\n*Editoin tuon ylläolevan viestin pois kun sekolin oikein olan takaa*\nMiten mie onnistun laskemaan likimain kolme kertaa väärin vielä editoiden.. Eli ostin alkuun samaanaikaan 1 BNB = 40€ ja 1 BNB = 40, myöhemmin samaan aikaan 1 BNB = 75€ ja 1 BNB = 75€. Myöhemmin myin 3 BNB (1 BNB = n. 266€).\nEli luovutin 800€. Ja verot maksetaan näin, eikös? 800 - (40+40+75) = 645€. Sitten 645 x 0,3 = 193,5€ edestä veroja.\nNuo 3 BNB vaihdoin USDT, jonka arvo oli tuolloin 927kpl. USDT sitten olen jo uudelleensijoittanut muualle. Plus muut uudelleensijoitukset.\nTuo 1000€ vero on jo ylitetty aika mallikkaasti.\nE: Tarvitseeko tuosta "Crypto Earn" systeemistä veroja maksaa?\nViimeksi muokattu: keskiviikkona klo 12:27\ntorstaina klo 00:15\nMoikka, vähennykset louhinnasta mietityttää jos joku osais kertoa.\nKun tulee toi veroilmoituksen täyttö ja pitäs laittaa louhintatulot, miten vähennysten kanssa toimitaan kun on tähän mennessä ehtinyt kertyä onneton summa verrattuna näytönohjainten hintaan?\nVoiko tulot ja vähennykset ilmoittaa vasta kun tulot ylittää kulut eli esim. 10kk päästä? Vai onko se vaan heti esim. 100€ tuloista 1000€ vähennykseen joista ne 900€ menee hukkaan ja voivoi?\nMiten kannattaa siis toimia verovuoden vaihtuessa, saadut tulot ilman vähennyksiä jos tulot vielä vähäisiä? Ja vähennykset seuraavalle vuodelle?\nSori kömpelöstä kysymyksestä, verot hepreaa mulle vielä.\ntorstaina klo 06:42\nLoppuviimein kaikki verotus tapahtuu aina koko vuosi kerrallaan. Kaikki tulot ja vähennykset kuuluvat sille verovuodelle, kun ovat syntyneet (poislukien suuret menot, jotka tehdään poistoina useamman vuoden aikana, esimerkiksi vuokratun rakennuksen hankintameno). Tässä ketjussa oli tainnut aiemmin olla keskustelua, että tietokoneet menevät hankintavuoden vähennyksenä, eivät poistoina.\ntorstaina klo 07:36\nToisin sanoen voit hyvin ilmoittaa 2021 verot vuoden päästä kun tulee esitäytetty veroilmoitus. Sinne sitten ne muutokset sisään.\nHelpompi se on minun mielestäni kerralla ilmoittaa yhden vuoden verotettavat tulot kun miettiä niitä reaaliajassa.\nToki cryptojen sijoittamisen osalta aika paljon vie aikaa. Löytyykö yritystä joka tekis sen puolesta? Maksua vastaa tietenkin.\ntorstaina klo 07:58\nKäsittääkseni näitä kutsutaan kirjanpitäjiksi ja tilitoimistoiksi\nJos pelkkiä treidejä tilillä ja käyttää APIa niin toimii hyvin. Kaveri otti sitä kautta vero tiedot ulos ja kelpasi verottajalle.\nJos taas käytät useita palveluita, tai olet käytränyt ja ei oo tuettuna toi Koinly API, tai lainaat assetteja yms niin en suosittele, sotkee koko palvelun ja laskee lainatut talletuksina ja semmosta..\nKoinly mikäli perus treideistä ja vain parista lompakosta/exchangesta kyse\nVirtuaalivaluuttojen luovutusvoittolaskelmat - ElmoX Oy\nTutustu palveluihimme. ElmoX Oy tuottaa virtuaalivaluuttojen luovutusvoittolaskelmia yrityksille ja yksityishenkilöille.\nHelppokäyttöinen kryptovaluuttaverolaskuri ja voitto/tappio -laskuri. Esikatsele myyntivoittojasi ilmaiseksi.\nKoinlyä olenkin testannut, kun sinne voi ilmaiseksi syöttää kaikki omat transaktiot pörssien APIen avulla (tai manuaalisesti CSV-tiedostoilla). Melko kätevästi se toimii, mutta puutteita on, esim Binancen pankkitalletukset täytyy syöttää käsin. Pitäisi varmistaa vielä että laskeeko se Elmoxin mainitsemaan tapaan edullisemmissa erissä. Luulen tosin että en kuitenkaan kehtaa maksaa tuota $49/$99 koinlylle yhdestä vuodesta, vaan käytän sitten excelipuljailuihin sen yhden työpäivän itse, tuleepahan tehtyä oikein..\nCrypto.com saa tuon CSV tiedoston eli sen saisi suoraa sisään tuolla Koinlyssä. Kyseessä yksi lompakko, sijoitettu 20-30 eri cryptovaluuttaan. Varmaan 20-25 noista on yksittäisiä ostoja ilman treidejä. Lopuissa sitten myyntejä/ostoja. Jatkossa pyrin tekemään aika selkeitä vaihtoja. Vaikuttaa ihan asialliselta tuo sivusto. Exceliin merkkaan noita logeja, mutta loppuvuodesta olisi helppo sitten vain antaa heille koko lysti, josta laskevat verot. Jos kyseessä kuitenkin alle satasen keissi.\nKenelläkään kokemuksia tuosta elmox?\nTottakai. Eikä voi soveltaa osinkoverotusta siihen. Hankintameno-olettamalla vähemmän veroja kun hankintahinta nolla.\nMulla oli nicehash käytössä 18.3-6.4 välisenä aikana satunnaisesti. Sieltä sain 48e jotka siirsin coinmotioniin. Siirrosta meni 2e siivu.\nPitääkö mun erotella ne kaikki 4h välein tulleet maksut vai voinko vain ilmoittaa tuon 48e siirron. Aion lopettaa koko louhimisen koska en jaksa vaivata päätäni pienen lisätienestin takia.\nperjantaina klo 16:47\nEli vedän maaliskuun louhinnat yhteen ja lasken maaliskuulle kurssin keskiarvon. Ja sitten toukokuulle sama juttu. Tai voi varmaan tehdä yhdeksi kuuksikin jos aloittaa laskennan 18 päivä.\nPäiväkohtaisesti tai kuukausikohtaisesti, kuten yllä. Kuukausi alkaa 1. päivä.\nperjantaina klo 18:08\nMiten nuo Brave selaimen BAT tokenit kuuluu ilmoittaa jos joskus teen seen vaaditun Uphold tilin?\nlauantaina klo 14:42\nOnkos täälä Trust Walletin käyttäjiä? Kuinka tuolta saadaan historia ulos jotta pysyisi kirjanpito kunnossa. Pitääkö nämä käydä yksitellen läpi? Tuntuu että näissä puhelinsovelluksissa keskitytään lähinnä valuutan siirtoihin, mutta unohtuu tällaiset olennaiset asiat. Sama juttu Coinbase Wallet appissä.\nNicehash antaa tuon raportin jossa on saatu raha määrä kuukaudessa. sekä exhance rate. Onko tuo se keskikurssi? Voiko veroilmoitukseen laittaa suoraan PDF tiedoston nicehashistä? anteeksi että kyselen tyhmiä, mutta kun en vain vielä ymmärrä miten tämä homma toimii\nViimeksi muokattu: lauantaina klo 22:39\nlauantaina klo 22:25\nMaksaako vaivaa siirtää binancessa vaikka VET:iä binancen korkotilille (flexible savings)? Olen ymmärtänyt niin, että VET:lle kun tulee sitten sitä korkoa vaikka vain 1 VET, niin siinä kohtaa kun virtuaalivaluutan haltija eli minä saan sen 1 VETin hallintaani, niin realisoituu myös sitten heti pääomatuloverotus ja pitäisi ilmoittaa verotuksessa, että 1 VET tullut lisää ja euroina se on saanti hetkellä tämän verran. Steikkauksessa sama homma. Vai miten te muut hoidatte tuon?\nKuten tuossa 7 viestiä ylempänä vastasin, niin kyllä, jokainen "osinko" on verollista tuloa. Ja ei, sitä ei veroteta kuin arvopaperien osinkoja. Se 1 VET tulkitaan hankituksi hintaan 0€. Eli hankintameno-olettamalla vähiten veroja maksuun.\nEi ainakaan verottajan ohjeen mukaan voi. Veemäinen homma kirjata satoja vaihtoja yksitellen. Muista ilmoittaa virtuaalivaluutoista saamasi tulot veroilmoituksella\nlauantaina klo 23:55\njuu. Ilmeisesti tuo FIFO laskuri ei päde louhintaan? pitää tehdä joku laskelma jotenkin itse.\neilen klo 00:47\n"Henkilö voi kuitenkin pääsäännöstä poiketen laskea louhinnasta saamansa tulon määrän päiväkohtaisesti tai vaihtoehtoisesti myös kuukausikohtaisesti käyttäen kyseisen kertymisajan mukaista keskikurssia. Verovelvollisen valitsemaa jaksotusta tulee käyttää systemaattisesti samalla tavalla läpi vuoden ja käytetty arvo tulee tarvittaessa perustella. Arvostamisen voi tehdä käyttäen jotakin tunnetuista virtuaalivaluuttapörsseistä. Jos verovelvollinen on käyttänyt tiettyä pörssiä, arvostaminen täytyy tehdä johdonmukaisesti tämän pörssin arvojen mukaisesti."\nTuollaista verottajan sivuilta... Koko litania löytyy täältä Virtuaalivaluuttojen verotus\ne:olikin jo tuossa vähän ylempänä. No, kertaus tekee hyvää...\nViimeksi muokattu: eilen klo 01:27\neilen klo 01:13\nVoihan nekin siihen ottaa mukaan. Syöttää ostoina kaavaan. Hankintahinta on kuitenkin tarkalleen tiedossa\nYhteensä: 1 459 (Jäsentä: 541, Vierasta: 918)


KAUPUNKISOTA - Paintballkeskus\nVauhdikkaiden pelien jälkeen maistuu kunnon grilliruoka!\nPaintballkeskus – Satamakenttä – KAUPUNKIsota\nKäytössä olevat .50-kaliiberin aseet ampuvat pienempää ja kevyempää kuulaa, joka sattuu osuessaan vähemmän, kuitenkin riittävästi. Tiukkoja lähitaistelutilanteita tulee joka pelissä, siitä syystä kevyempi kuula on kivempi, joten säästyt isoimmilta mustelmilta ja voit keskittyä hauskanpitoon.\nSoveltuvat mainiosti yritys- ja yksityisryhmille, synttäriohjelmaksi, kaveriporukoille, koululaisryhmien luokkaretkiohjelmaan, liikunnantunneille ja polttariohjelmanumeroksi.\nSuositusikäraja 12v. Alle 15-vuotiaat huoltajan seurassa (1 aikuinen per ryhmä riittää).\nRyhmän koko 6-80 henkeä\nMinimiryhmäkoko on 6 henkeä.\nYli 30 hengen pelitapahtumia voimme järjestää erillissopimuksella. Mikäli ryhmäkokonne on suurempi kuin 30 henkeä, otathan meihin yhteyttä niin räätälöidään tarpeisiinne sopiva pelipaketti, toisin sanoen tarjoamme ryhmälle pidemmän peliajan ja jaamme ryhmän pienempiin joukkueisiin.\nSatama -teemainen kaupunkisotakenttä\nTekonurmialustan päälle ammattilaisten toimesta rakennettu monipuolinen paintball-pelikenttä\nKentältä löytyy laiva jonka ympärille on rakennettu laituri, kuorma-auto, katettua hallitilaa, tarkka-ampujatorni, bunkkereita ja lukuisia muita suojia!\nValonheittimet mahdollistavat iltapelit ja luovat uudenlaisen tunnelman kentälle pimeän tultua\nKatettu katsomo josta voit seurata pelejä turvallisesti lasin takaa\n2kpl katettua asehuonetta taukoja varten. Pieni sadekaan ei haittaa, varsinkin kun kenttä on myös osittain katettu\nKompakti ja tiivistunnelmainen kenttä on suunniteltu mahdollisimman pelattavaksi pitkäaikaisten harrastajien toimesta, et tule pettymään!\nPaintballkeskukselta löytyy erilliset puku- ja suihkutilat miehille ja naisille. Lukittavat tallelokerot arvotavaroita varten ovat myös ryhmien käytössä. Myynnissä on erikseen kylmää limua ja pientä naposteltavaa, jos nälkä yllättää kesken taisteluiden.\nKaikki kaupunkisotapaketit sisältävät aseen, maskin, maastokuvioidut haalarit, kengät, sovitun määrän värikuulia, sekä päähineen. Pukutila ja ohjaaja on ryhmän käytössä koko tapahtuman ajan.\nPELAAMINEN TAPAHTUU OMANA RYHMÄNÄ - AINA!\nVaikka samaan aikaan olisi toinen ryhmä pelaamassa, saatte silti pelata oman ryhmän kesken, aina!\nToisen peliryhmän huilatessa, ladatessa aseita ja valmistautuessa seuraavan peliin ehtii toinen ryhmä pelaamaan välissä oman eränsä, jonka jälkeen taas ryhmät vaihtuvat.\nPelien jälkeen: Ota hetki chillisti ja grillaa villisti\nTarjoamme peliryhmillemme mahdollisuuden varata oman grillin pelitapahtuman jälkeen hintaan 20€/ryhmä.\nKaasugrillin lisäksi pakettiin kuuluu kattava grillausvarustepaketti, myös katettua pöytä- ja istumatilaa löytyy reilusti. Toiminnantäytteisen parituntisen jälkeen on mahdollisuus istua hetkeksi alas ja nauttia yhdessä grilliherkuista (omat grillattavat mukaan!).\nTiloistamme löytyy myös jääkaappi pitämään grillattavat viileinä pelien ajan, samalla kylmänä pysyvät myös omat juomat, joiden nauttiminen muuten on sallittu (kunhan muistatte kohtuuden).\nKaupunkikentän osoite ja yhteystiedot\nVARAA TAPAHTUMA / TIEDUSTELE VAPAITA AIKOJA\nJuvanmalmin ulkokentälle voit varata\npeliajan klo 8.00 – 21.00


Sami Mollgren • 04.09.2002 18:16 • 4 kommenttia. • UUTISET: YHTEISKUNTA JA POLITIIKKA • KOTIMAA\n28.9.2001 kansanedustajat painoivat nappia ja päättivät, saavatko homot ja lesbot rekisteröidä parisuhteensa. Äänestystä edeltävä keskustelu oli pitkä ja myrskyisä - ja joidenkin kansanedustajien puheet jopa loukkaavia.\nÄänestyksen tulos oli myönteinen, vaikka vastustajiakin oli. Vihreiden koko eduskuntaryhmä oli puolesta, kun taas Kristilliset vastaan. Muissa puolueissa puntit olivat enemmän tai vähemmän tasan.\nVasen laita, naiset, kaupungit, ruotsinkieliset ja eteläinen Suomi olivat myönteisimpiä, kun taas oikea laita, miehet, maaseutu ja pohjoisempi osa valtakunnasta olivat vastaan. Tästä voit tarkistaa, kuinka kukin edustaja äänesti.\nValto Koski (SDP)\nAittoniemi Sulo (alk)\nVistbacka Raimo (ps)\nElo Mikko (SDP)\nRask Maija (SDP)\nAula Maria Kaisa (Keskusta)\nKorkeaoja Juha (Keskusta)\nRyynänen Mirja (Keskusta)\nDromberg Kaarina (Kokoomus)\nHeinonen Olli-Pekka (Kokoomus)\nKanerva Ilkka (Kokoomus)\nKoskinen Jari (Kokoomus)\nMarkkula-Kivisilta Hanna (Kokoomus)\nSasi Kimmo (Kokoomus)\nTiuri Martti (Kokoomus)\nViren Lasse (Kokoomus)\nImmonen Mikko (Vasemmistoliitto)\nEduskunta keskusteli neljä tuntia avioliittoasiasta\nMihin sitä avioliittoa homot tarvitsevat? Avio on aina vaan miehen ja naisen välinen. Muu on luonnottomuutta.\nIsä neljä lasta (ei rekisteröitynyt) • 12.10.2017 19:52\nHassu kysymys tarvitsemisesta. Laki kyllä puhuu avioliitosta kahden henkilön välisenä. Entä mihin mies ja nainen sitä sen paremmin tarvitsevat?\nsmo • 12.10.2017 21:56\nJa miten kenenkään avioliitto olisi enemmän "luonnollinen" kuin jonkun toisen? Ei luonnossa ole avioliittoja eikä avioliittolakeja.\nPublic eye • 12.10.2017 22:58\nPaitsi tietysti ihmisluonnon aikaansaannoksina, ihmisille tarkoitettuna.\nsmo • 13.10.2017 13:39


Republikaanit yrittivät Trumpin virkasyytteen hylkäämistä\nJUURI NYTIL seuraa: Silverstonessa hurjaa rytinää ja dramaa – Verstappen ongelmissaPsykoterapeutti kertoo keinon, joka auttaa uupumukseen ja itsetunto-ongelmiin – tätä moni ei tiedä\nRepublikaanit yrittivät Trumpin virkasyytteen hylkäämistä – tappio oli voitto Trumpille\nTrumpin virkasyytettä koskeva oikeudenkäynti alkaa helmikuussa.\nDonald Trump pyysi jäähyväispuheessaan amerikkalaisia rukoilemaan Joe Bidenin puolesta. Katso koko puhe tästä. CNN\nkeskiviikko 27.1.2021 klo 2:58\nYhdysvalloissa senaatti on aloittanut valmistautumisen Donald Trumpin virkasyytettä koskevaa oikeudenkäyntiä varten. Tiistaina kaikki senaattorit vannoivat valansa toimiakseen juryna oikeudenkäynnissä.\nRepublikaanit yrittivät tiistaina myös kaataa koko virkasyytteen ennen oikeudenkäyntiä. Senaattori Rand Paul teki aloitteen, jolla republikaanisenaattorit yrittivät hylätä oikeudenkäynnin perustuslain vastaisena.\nDonald Trump sai ensimmäisen voittonsa jo ennen virkasyyteoikeudenkäyntinsä alkua. ZUMAWIRE/MVPHOTOS\nRepublikaanit katsovat oikeudenkäynnin olevan perustuslain vastainen, koska Trump on jo jättänyt virkansa.\nLisäksi republikaaneja hiertää se, että oikeudenkäyntiä johtaa demokraattisenaattori Patrick Leahy Yhdysvaltain korkeimman oikeuden puheenjohtajan John Robertsin sijasta.\nAloite kaatui äänin 55–45, eli ainoastaan viisi republikaanisenaattoria kallistui demokraattien kannalle virkasyyteprosessin jatkamisesta.\nTappiosta huolimatta Paul piti äänestystulosta voittona. Virkasyyteoikeudenkäynnissä Trumpin tuomitseminen vaatisi vähintään 17 republikaanisenaattorin tuen, jos kaikki 50 demokraattia äänestää tuomitsemisen puolesta.\nTiistain äänestys antoi viitteitä siitä, että republikaanit eivät ole kääntymässä Trumpia vastaan.\n– Tämä on yksi harvoja tilanteita Washingtonissa, kun tappio on itse asiassa voitto, Paul totesi.\n– 45 ääntä tarkoittaa, että virkasyyteoikeudenkäynti on kuollut jo saapuessaan.\nOsa Paulin aloitetta kannattaneista senaattoreista antaa kuitenkin ymmärtää, että he saattavat äänestää toisin Trumpin tuomitsemisesta.\n– Tämä oli nähdäkseni aivan erillinen asia, republikaanisenaattori Rob Portman totesi.\nSenaatin enemmistöjohtaja Chuck Schumer tuomitsi Paulin yrityksen ”läpeensä vääränä”. Schumerin mukaan aloite pyrki tarjoamaan väärin toimineille presidenteille perustuslaillisen vapautuskortin.\nOikeudenkäynti alkaa senaatissa 8. helmikuuta.\nSenaattorit vannoivat valansa Trumpin oikeudenkäyntiä varten. ZUMAWIRE/MVPHOTOS\nTrumpin virkarikosoikeudenkäynnin ensimmäinen päivä päättyi – tämä tapahtuu seuraavaksi\nNäkökulma: ”Kahjot” salaliittoteoriat vai paluu aikaan ennen Trumpia? Republikaanit päättävät kahden naisen kohtalosta – ja samalla koko puolueen suunnasta


Valkokauluspsykopaatti voi menestyä valehtelevana poliitikkona | Apu\nHannu Lauerma: Valkokauluspsykopaatti saattaa menestyä valehtelevana poliitikkona\nKolumnissaan psykiatri Hannu Lauerma kirjoittaa psykopatiasta. 70-luvulla termi joutui pannaan, kun esimerkiksi rikollisuus haluttiin nähdä voittopuolisesti traumaattisesta lapsuudesta ja yhteiskunnallisista ongelmista johtuvaksi ilmiöksi – mitä se tosin tietyin osin onkin.\nPsykopatialla tarkoitetaan persoonallisuuden poikkeamaa, johon kuuluu muun muassa piittaamattomuus muiden hyvinvoinnista, manipulatiivisuus, häikäilemättömyys, pinnallinen viehätysvoima, luonteva valehtelu, taipumus ikävystyä tavallisen elämän arkeen, ja pahat teot mahdollistava rauhallisuus ja katumattomuus.\n70-luvulla termi joutui pannaan, kun esimerkiksi rikollisuus haluttiin nähdä voittopuolisesti traumaattisesta lapsuudesta ja yhteiskunnallisista ongelmista johtuvaksi ilmiöksi – mitä se tosin tietyin osin onkin. Psykopatiatermin käyttö taas viittasi usein siihen, että tällainen poikkeavuus katsottiin nimenomaan yksilön ominaisuudeksi.\n"Perinteinen, itseymmärryksen kasvuun tähtäävä psykoterapia näet vain lisää psykopaattista käyttäytymistä, sillä se lisää kykyä tunneperäisen manipuloinnin käyttöön."\n1990-luvulla havahduttiin kuitenkin uudestaan huomaamaan, että kyseistä poikkeamaa kuvaava termi on oikein ymmärrettynä käyttökelpoinen ja välttämätönkin.\nOlkoon psykopatia enemmän biologian tai ympäristötekijöiden aikaansaannosta, on todettava, ettei mikään määrä psykoterapiaa, ymmärrystä ja sosiaalisten epäkohtien korjaamista tee kaikista vähemmän alttiita pahoille teoille.\nPerinteinen, itseymmärryksen kasvuun tähtäävä psykoterapia näet vain lisää psykopaattista käyttäytymistä, sillä se lisää kykyä tunneperäisen manipuloinnin käyttöön.\nLue myös: Psykopaatista voi tulla poliitikko, yritysjohtaja tai rikollinen: Psykiatrisessa vankisairaalassa uskotaan ihmisen kykyyn muuttua\nPoikkeavaa piittaamattomuutta muiden kärsimyksistä, impulsiivisuutta ja manipulatiivisuutta on myös tuhansia vuosia ja kaikissa maanosissa kuvattu erilaisin termein.\nMuuan tutkija listasi tieteellisessä kirjallisuudessa 160 psykopatian enemmän tai vähemmän tarkkana synonyyminä käytettyä ilmaisua. Niiden kirjo kertoo erilaisista näkökulmista ilmiöön. Esimerkiksi ”moraalinen värisokeus” antaa ymmärtää, ettei yksilö ole valinnut tunne-elämänsä poikkeamaa. Osa historiallisista termeistä, kuten rakenteellinen psyykkinen alemmuus ja synnynnäinen brutaalius sopivat lähinnä haukkumasanoiksi.\nPsykopatia liittyy usein avoimeen häiriökäyttäytymiseen ja rikollisuuteen. On kuitenkin olemassa pieni ryhmä ihmisiä, joilla on vain tiettyjä psykopaattisia piirteitä, jotka saattavat olla etu tietyssä toimintaympäristössä. Tällainen valkokauluspsykopaatti saattaa menestyä valehtelevana poliitikkona tai häikäilemättömän itsekkäänä toimijana liike-elämässä.\nLue myös: Tällainen on psykopaatti, joka menestyy parhaiten huijarina: älykäs, rauhallinen, osaa antaa itsestään miellyttävän vaikutelman – Hannu Lauerman kolumni\n"Psykopatiaan liittyi aivojen toiminnanohjaukseen ja tunteiden säätelyyn osallistuvien otsalohkon alueiden pienempi tiheys kuin verrokeilla. Väkivaltaisia elokuvia katseltaessa nämä alueet taas reagoivat voimakkaammin."\nAivotoiminnan kuvantaminen on 2000- luvulla mahdollistanut psykopatiaan liittyvien poikkeavuuksien uudenlaisen tutkimisen. Kansallisen positroniemissiotomografiakeskuksen, Karoliinisen Instituutin ja Psykiatrisen vankisairaalan yhteisessä tutkimuksessa selvitettiin magneettikuvantamisen avulla ilmiön taustoja.\nAivoalueiden tiheys määritettiin, ja niiden toimintaa mitattiin osallistujien katsellessa väkivaltaisia ja väkivallattomia elokuvia. Psykopatiaan liittyi aivojen toiminnanohjaukseen ja tunteiden säätelyyn osallistuvien otsalohkon alueiden pienempi tiheys kuin verrokeilla. Väkivaltaisia elokuvia katseltaessa nämä alueet taas reagoivat voimakkaammin.\nSamansuuntaisia muutoksia esiintyi psykopatiapiirteisillä siviilihenkilöillä. Tulokset on julkaistu arvostetussa Cerebral Cortex -tiedejulkaisussa. Tutkimus ei olisi ollut mahdollinen ilman Turun vankilan tarjoamaa apua.\nMahdollista on, että tulevaisuudessa siintää mahdollisuus psykopatian uusiin hoitokeinoihin hoitoon halukkaille.


Rukoilevaisuusliikkeen taustaa - karoliinen perintö\nSuuri Pohjan sota käytiin vuosina 1700-1721. Siinä Tanska, Puola ja Venäjä nousivat taisteluun suurvallaksi kohonnutta Ruotsia vastaan saadakseen takaisin edellisissä sodissa menettämiään alueita. Ruotsin nuori kuningas Kaarle XII sotilaineen eli karoliineineen saavutti aluksi loistavia voittoja. Kuningas oli "kunniansa kukkuloilla", mutta todellisuudessa vuosikaudet kaukana ulkomailla taistelut sotajoukko alkoi huveta täydennyksistä huolimatta. Tässä vaiheessa Venäjän tsaari Pietari Suuri valloitti Inkerinmaan ja huomattavan osan Baltiaa. Kaarle XII teki uhkarohkean suunnitelman iskeä tsaarin joukkojen selustaan ja vallata Moskova. Yritys päättyi Pultavan taisteluun 1709, jossa tsaari Pietari löi Ruotsin armeijan joukot. Antautuneet kuljetettiin sotavankeuteen Siperiaan. Tuona aikana Euroopan puhdasoppisuuden puolesta taistelleiden sotavankien keskuudessa levisi pietistinen herätys, joka sai tukea ja vaikutteita August Herman Francken Saksasta käsin alulle panemasta lähetystyöstä.\nKaroliinihurskauden muodot olivat peräisin jo kuningas Kustaa II Aadolfin (k. 1632) ajoilta, jolloin Breitenfeldin ja Lützenin kentillä Saksassa luotiin Ruotsi-Suomen armeijan sotilasjumalanpalveluksen perinteet. Muodollinen ja kurinalainen sotilasjumalanpalveluselämä ei kuitenkaan tyydyttänyt kaikkien karskien karoliinisotilaiden hengellisiä tarpeita. Sodan ja myöhemmin sotavankeuden rasitukset, koti-ikävä ja kuoleman läheisyys pysähdyttivät yksinäisen soturin tekemään tiliä elämästään. Matka-arkuissa kulkivat mukana katekismus ja virsikirja. Toisinaan mukana oli myös Lutherin kirjoja, Johann Arndtin teos Totisesta kristillisyydestä tai muita hartaus- ja rukouskirjoja. Toisin kuin monet sotilaspappien saarnat, niiden sanoma johdatti lukijansa synnintuntoon, jota seurasi vilpitön parannuksen halu. Virret ja hartauskirjat tekivät puhdasoppisuuden aikana kaikessa hiljaisuudessa kallisarvoista sielunhoitotyötään.\nSotavangit ehtivät viettää Siperiassa kymmenen vuotta ennen kuin suuri Pohjan sota vihdoin päättyi Uudenkaupungin rauhaan 30.8.1721. Rauhansopimuksen mukaan sotavangit saivat molemmin puolin palata vapaasti kotimaahansa. Osa jatkoi palvelusta Ruotsin armeijassa, enemmistö siirtyi rauhan töihin.\nKaroliinit toivat pitkältä sotaretkeltä mukanaan kristillisen uskon perinnön, joka oli kirkastunut heille voimakkaana. He jatkoivat kotimaassa hengellisen kirjallisuuden lukemista ja seurojen pitämistä. Alkuvaiheessa herätysliike rajoittui lähinnä upseeriston ja aliupseeriston lähipiiriin. Abraham Achreniuksen vaikutuksesta karoliinisen hurskauden vaikutteet levisivät laajemmin tavalliselle kansalle, myös Länsi-Suomen rukoilevaisten pariin. Heränneitten rukouselämään löi leimansa polvistuminen Jumalan kasvojen eteen. Siinäkin näkyy vanhan karoliinihurskauden perintö, jota sotavangit pitivät kunniassa. Sota-artikloissa säädettiin, että koko sotaväki, niin upseerit kuin miehistökin, polvistuvat, kun rukoukset luetaan.\nToimiessaan nuorena kotiopettajana eversti Creutzin perheessä Pernajassa karoliinien usko oli tehnyt Achreniukseen syvän vaikutuksen, joka ilmeni myöhemmin erityisesti hänen virsissään. Hän kuvasi uskovia perheitä näin: " He olivat ahkeria kirkossa kävijöitä, hurskaita ja lähimmäisiään rakastavia, ja heidän seurustelunsa koitui hengelliseksi rakennukseksi. Eivät he tehneet kenellekään pahaa, mutta he paheksuivat maailman iloja ja tansseja, tekivät eron jumalisten ja jumalattomien opettajien välillä, todistivat turmelusta vastaan, puhuivat uudestisyntymisestä ja uudestisyntyneistä Jumalan lapsista. Heidän kristinoppinsa oli niin puhdasta, ettei sitä vastaan ole mitään sanomista."\nElettiin aikaa, jolloin Jumalan Sana sai elää maallisen esivallan puheiden lisäksi myös sen sydämessä.\nLähde: Erkki Kansanaho: Siperia opetti. Hengellinen herätys Kaarle XII:n sotajoukoissa. Perussanoma 2002.


Etsitkö tekemistä Krakovassa? Ensikertalaisen vinkit ensikertalaisille. - Johanna Vilhelmiina\n16 lokakuun, 2019 /\nKrakovassa ei tekeminen lopu kesken, joten tässä seuraa pieni katsaus niihin must see-kohteisiin, joista ainakin ensikertalaisena itse kaipasin tietoa ennen reissua. Tekemistä löytyy niin historiaa, taidetta kuin shoppailuakin rakastavalle, mutta ostoskeskukset eivät nyt tähän päätyneet (perusmerkkejä shoppailevalle Galeria Krakowska, jos ei ruuhka haittaa tai nappaa uber Bonarka City Centeriin, jos haluat rauhallisempaa shoppailua). No siinähän sekin sitten tuli, design-kaupoista, kirpputoreista tai merkkivaateliikkeistä en valitettavasti osaa kertoa yhtään mitään, joten mennään suoraan muihin asioihin!\n❤ Vanha kaupunki – Hurmaava Stare Miasto\nKrakovan vanha kaupunki merkkaa kaupungin historiallisen keskustan ja joka turistin vakiokohteen, syystäkin. Vanhassa kaupungissa toimi aikanaan puolalaisen politiikan vilkkain keskittymä, kunnes kunnia siirtyi Ruotsin ja Puolan kuningas Sigismund III Vaasan toimesta Varsovalle 1500-luvun lopulla. Syyksi voidaan katsoa esimerkiksi Varsovan kätevämpi maantieteellinen sijainti myös Liettuan, joka kuului silloin Puolaan, ja puolustuksen kannalta.\nKrakovan vanha kaupunki on ansaitusti UNESCON kohde. Vanhaa kaupunkia on ympäröinyt valtava muuri, joka onkin joutunut suojelemaan Krakovaa monilta eri hyökkäyksiltä ja ottanut osuumaa monesti muun muassa Tartaarien hyökkäyksessä 1200-luvulla. Entisestä vallihaudasta on sittemmin tehty puistoaluetta, joka ympäröi koko vanhaa kaupunkia. Keskusaukio on Euroopan suurin keskiaikaisen kaupungin keskusaukio ja paikalla mahtuu päivystämään kymmeniä eri hevosvankkureita, joilla voit käydä (hinnakkaasti?) katsastamassa lähitienoota. Muurien sisältä löytyy paljon turistikauppoja, ravintoloita ja herkkupaikkoja, joiden hintataso ei ole ihan niin paha ja laatukin kohdillaan (esimerkiksi Prahan vanhassa kaupungissa joudut pulittamaan melkein tuplahinnat ja laatu.. noh surkeaa). Vanhasta kaupungista voit lukea lisää esimerkiksi Pienen matkaoppaan sivuilta.\nTunnelmallisen näköinen ravintolakulmaus vanhassa kaupungissa. Tässä olisi mukavaa istua kesäiltaa, miksei syksylläkin viltti olalla, ah!\nVanhan kaupungin muurin sisääntulo rautatieasemalta päin saavuttaessa.\nToisella puolella vanhaa kaupunkia Vistula-joen varralla lepää Wawelin kirkko, joka on Kasimir III Suuren aikana rakennettu valtava linnakompleksi, jota tosin on laajennettu aikojen saatossa suuntaan jos toiseen. Linnassa yhdistyy mielenkiintoisella tavalla eri aikakausien tyylisuuntaukset ja gotiikka, renessanssi sekä barokki ovat näkyvästi edustettuina. Linnan piha-alueelle pääsee nauttimaan tunnelmasta ellei halua (tai ei ruuhkista johtuen saa) lippua linnan sisälle. Lipun hinta riippuu tiistaista–sunnuntaihin siitä, mihin osaan linnasta haluat tutustua, mutta peruslipun saa noin 6 eurolla eli 25 zlotyllä. Maanantaisin pääsee rajoitettuun aikaan sisälle ilmaiseksi, joskin silloin pääset tutustumaan vain pieneen osaan linnasta.\nKoruostoksilla voi piipahtaa entisessä liinahallissa Mariankirkkoa vastapäätä.\nMariankirkon takaa löytyvä tori tarjoilee vaikka mitä herkkuja ja tietenkin sitä hehkuviiniä ja olutta.\nLyhyesti kerrottuna Vanhassa kaupungista on kätevä vierailla Wawelin kukkuloilla ja linnasssa, arkeologisessa tai luonnontieteellisessä museossa, Mariankirkossa, Pietarin ja Paavalin kirkossa, turistiostoksilla entisessä liinahallissa (cloth hall) tai ihan vain ihalla kaunista arkkitehtuuria ja siemailla lämmintä viiniä tai olutta sekä katsella muiden turistien tekemisiä.\n❤ Mariankirkko – katse kattoon\nMariankirkko on ehdottomasti Krakovan tunnetuimpiin turistinähtävyyksiin kuuluva kohde ja sijainti on mitä parhain, keskellä vanhaa kaupunkia. Kirkko on rakennettu paikalle jo 1200-luvulla, mutta tuhottiin mongolien invaasion aikana ja nykyinen kirkko nousi samalle paikalle 1300-luvulla Kasimir III Suuren ja johdolla. Rahoitusta tuohon aikaan tietenkin saatiin läheisen Wieliczkan suolakaivoksen ansiosta ja kirkkoa olivat rakentamassa ja koristamassa aikansa nimekkäimmät tekijät. Mielenkiintoista kyllä, tarinan mukaan yksi kirkon holveista tuhotui maanjäristyksessä pian rakentamisen jälkeen. Tämä on ainut havainto maanjäristyksestä tällä alueella ennen ja jälkeen tapahtuman, erikoista?\nRuuhkaa havaittavissa Euroopan suurimmalla keskiaikaisella aukiolla.\nSanoinko jo, että katto ja maalaukset ovat mielettömiä. M-i-e-l-e-t-t-ö-m-i-ä.\nKirkkoa on laajennettu tämän jälkeen aina 1400-luvulle asti, jolloin kuuluisa Veit Stossin alttarikoristus saapui. Me emme ihan kokonaisena päässeet tätä ihailemaan, koska tälläkin hetkellä kirkossa oli jonkinlaiset restaurointityöt käynnissä. Alttarikoriste vietiin 1941-luvulla sattuneesta syystä ja löydettiin piilotettuna Nurembergin linnan kellarista. Nykyiseen barokkiloistoon päivitettiin kirkko 1700-luvulla ja tyylilleen uskollisena on kirkko hyvin koristeellinen ja erityisesti katto on aivan mieletön. Toki laajoja remontteja on tehty 1990-luvulta lähtien. Sisäänpääsymaksu on 10 PLN eri hieman yli 2 euroa.\nCorpus Christi Basilica + muut kirkot\nSynagogien lisäksi Kazimierzin kaupunginosasta löytyy katolinen kirkko, joka tämäkin syntynyt Kasimir III Suuren aloitteesta. Kazimierz tunnetaan pitkästä historiasta juutalaisten kaupunginosana, aina toiseen maailmansotaan saakka, mutta myös katolinen uskonto näkyy alueella. Kazimierzhan oli tuolloin eri kaupunkia Krakovan kanssa ja nimensä Kazimierz on saanut samaisen Kasimirin mukaan. Tässä vaiheessa moni on varmaan huomannut kyseisen hallitsijan merkittävyyden koko Krakovan kannalta ja itseasiassa jatkankin tästä vielä seuraavassa kappaleessa, kunhan ensin esittelen kuvina tämän kauniin kirkon sisukset.\nKuvasta ei välity Corpus Christin alttarin hohto. Lähiaikoina nimittäin täälläkin on remontoitu ja kultainen kiilto oli suorastaan sokaisevaa!\nTämä on Skałka-nimisen paikan pihalta, joka sijaitsee myös Kazimierzissä. Kompleksiin kuuluu kirkko, luostari ja krypta.\nMaksoimme kryptaan pienen pääsymaksun, kryptan päällä on Arkkienkeli Mikaelin kirkko. Täällä lepää eräitä Puolan nimekkäimpiä runoilijoita, näyttelijöitä ja maalareita. Ruuhkaa ei ollut ja lipunmyyjäkin lähti ruokatunnille kesken kaiken. Yksi sisään pyrkinyt puolalainen yrittikin sitten ostaa minulta lippua. Näin kävi myös toisessa paikassa, ehkä asiakaspalvelu ei irtoa imagosta lomallakaan?\n❤ Kazimiez – rosoinen, mutta kaunis.\nKazimierz on rosoinen, mutta mielenkiintoinen kaupunginosa, joka nykyään vetää turisteja puoleensa lähes yhtä paljon kuin vanha kaupunki. Erityisesti alueen ravintolat ovat suosittuja, mutta niistä kirjoittelinkin jo enemmän täällä. Kazimierz nousi suosioon kuitenkin vasta Schindlerin listan kuvausten jälkeen, koska kommunismin aikaan alue oli vähintäänkin epämääräisen populaation asuttamaa ja rikollisuus oli alueella hyvin yleistä. Spielbergin tulo kaupunginosaan käynnisti massiiviset kunnostustyöt ja jatkuvasti asuntoja remontoidaan entiseen loistoonsa. Merkkejä tästä voi etsiä juuri kunnostetuista julkisivuista Plac Nowyn aukiolla Zapiekankaa nauttiessa. Paikallinen kertoi, että hänen asuessaan yhdessä näistä taloista ja katon pettäessä kaatosateessa, oli vuokranantaja (monet Kazimierzin rakennukset ovat siirtyneet takaisin yksityisomistukseen) todennut, että nauti ilmaisesta suihkusta.\nEsimerkiksi täällä kuvattiin Schindlerin listaa. Vasemmalle puolelle jäävät portaat, joiden alle nuori poika ohjeistaa vanhempaa juutalaisnaista piiloutumaan ennen saksalaisten sotilaiden saapumista.\nKatutaidetta löytyy runsaasti. Niille järjestetään omat kävelykierroksensa, jos kiinnostaa tutustua tarkemmin!\nOnko Maus-sarjakuvan tarina tuttu?\nKazimierz on tunnettu erityisesti juutalaisten kaupunginosana. Moni miettii varmasti miksi yksi suurimmista juutalaisten kaupunginosista on ollut juuri Krakovassa. Tässäkin tapauksessa vastaus löytyy Kasimir III Suuren toiminnasta. Hän nimittäin suhtautui hyvin myötämielisesti kaikkiin Puolaan pyrkiviin tulokkaisiin ja vaikka juutalaisia Puolassa on ollut jo ennen tätä, Kasimirin aikana juutalaisten määrä Puolassa kasvoi huomattavasti. Kasimir tunnetaankin “ihmisten kuninkaana”. Kazimierzin alueelle juutalaiset saapuivat Krakovasta 1400-luvun lopulla, kun Krakovassa suhtautuminen ei enää ollut myötämielistä. Kazimierzin alueen juutalaisilla on siis hyvin pitkä historia ja ennen toista maailmansotaa asui alueella noin 35,000 juutalaista. Nykyään koko Krakovassa luku on hädintuskin 5,000.\nEnsisijaisesti Kazimierziin moni suuntaa nauttimaan alueen tunnelmallisista ravintoloista ilta-aikaan, mutta päiväsaikaan voi henkistä ravintoa hankkia katutaiteen ja arkkitehtuurin tutkiskelusta. Lisäksi alueella on synagogia useampia, joista aktiivisia on ainakin Izaakin Jakubowiczin synagoga.* Izaakin (joskus Isaacin) synagogaan liittyy mielenkiintoinen legenda, jonka mukaan kirkon rakennutuksen rahoittanut Jakubowicz olisi löytänyt arteen keittiöstään. Tässä tarina englanniksi:\nThe story goes that Isaac had a dream about a treasure hidden in Prague, near the Charles Bridge. He immediately went to the city, where he found the bridge filled with soldiers. One of the soldiers approached Isaac and asked him his business there. When Isaac explained about his dream and search for treasure, the soldier laughed at him and said,\nLähde: Sacred Destination\nAktiivisiin synagogiin voi tutustua, kunhan on pukeutunut säädyllisesti sekä maksaa pienen pääsymaksun (muistaakseni 6–8 PLN). Inaktiivisista synagogista on muuntautunut muita maamerkkejä, esimerkiksi Vanha Synagoga on nykyään juutalaisen historian museo sekä vanhasta Wolf Popperin Synagogan tilalle on tullut juutalaisen kulttuurin ja opetuksen keskus, jota on rahoittanut Walesin prinssi Charles. Keskuksessa voi opetella esimerkiksi hepreaa tai perehtyä juutalaisiin tansseihin. Remuhin synagoga vastapäätä torin toiselta puolelta löytyy turistiravintoloiden välistä sisäpiha, josta on käynti juutalaiseen kirjakauppaan, joka on myös perustettu vanhan synagogan paikalle. Aukion turistiravintoloista taas ei löydä aitoa kosher-ruokaa, ainakaan paikallisen mukaan, vaikka lista ja nimi saattaisivat siihen viitatakin. Samalla aukiolla on myös Helena Rubinsteinin kotitalo! Talo on kirjakaupan vieressä ravintoloiden välissä ja vastapäätä Remuhin synagogaa.\nJuutalaisen kulttuurin ja opetuksen keskuksen pihalla sateenvarjot oltiin laitettu juhlistamaan jotain, minkä olen jo unohtanut. Takana myös Tempelin synagoga.\n*Jonkin lähteen mukaan aktiivisia on vain Izaak, toisen mukaan niitä olisi kaksi ja jonkun mukaan jopa neljä. Ainakin kahteen pääsee pääsymaksulla tutustumaan: Remuh ja Tempelin synagoga, joista Remuh toimii rukoilupaikkana, koska viereiselle juutalaiselle hautausmaalle on merkityksellisiä uskonnollisia henkilöitä, kuten Rabbi Moses Isserles, jonka mukaan synagoga on nimetty.\n❤ Ilmaiset kävelykierrokset\nIlmaisia kävelykierroksia löytyy Euroopasta lähes joka kaupungista ja nämä ovat mahtava tapa tutustua alueeseen edullisesti, mutta informatiivisesti. Edullisesti, ei ilmaiseksi, koska toki oppaalle kuuluu antaa tippiä onnistuneen kierroksen päätteeksi. Puskaradion perusteella oppaat ovat usein hyvin asiansa tuntevia sekä innokkaita vastaamaan turistien kysymyksiin parhaansa mukaan. Meidän oppaamme ei ollut poikkeus ja pari tuntia kului kuin siivillä kuunnellessa mielenkiintoisia kertomuksia Kazimierzin alueesta sekä juutalaisuudesta. Krakovassa on tarjolla tämän juutalaisen Krakovan kierroksen lisäksi myös muita kierroksia esimerkiksi taiteeseen, vanhan kaupungin historiaan ja holokaustiin liittyen. Kierrosten järjestäjiä on muitakin, mutta tästä linkistä pääset testaamamme firman sivuille. Me valitsimme kierroksen, josta alkutietomme oli hatarampi ja käytännössä lähes kaikki kierroksella kuulemamme tieto oli uutta.\nVoit varata paikkasi etukäteen (me varasimme edellisenä iltana) tai astella tapaamispaikalle alkamisaikaan ja toivoa, että pääset mukaan kierrokselle. Paikan varaaminen on kuitenkin suositeltavaa.\n❤ Oskar Schindlerin tehdas\nKazimierzistä on vain lyhyt matka Schinlerin lista elokuvan kuuluisaksi tekemälle Oskar Schindlerin tehtaalle, joka on säilynyt hyvässä kunnossa, koska sodan jälkeen valmistettiin siellä aina vuoteen 2002 asti tietoliikennevälineitä. Tehtaaseen on rakennettu museo sekä Schindlerin että tehtaassa työskennelleiden juutalaisten muistolle. Laajemmin aihepiiri käsittelee Krakovaa natsihallinnon alaisena. Museo on hyvin ahdas (johtuen tietenkin rakennuksen alkuperäisestä luonteesta) ja samanaikaisesti joutuu väistelemään kierroksella olevia turistiryhmiä, jotka tukkivat ahtaat käytävät hyvin tehokkaasti jäädessään kuuntelemaan oppaan kertomuksia. Tästä syystä emme ehtineet ihan jokaiseen esillä olleeseen asiaan perehtymään, mutta pari tuntia museossa silti vierähtää helposti. Sisäänpääsy maksaa yhdeltä hengeltä 24 PLN eli hieman alle kuusi euroa.\n“Määräys”; sodan aikana saksalaiset sanelivat Krakovan säännöt.\nSchindlerin tehtaan vierestä löytyy myös nykytaiteen museo, joka ainakin kuulemani mukaan on erittäin tasokas! Muuten museoista Krakovassa kannattaa erityisesti miettiä käyntiä Krakovan kansallismuseossa, jossa on tällä hetkellä näytillä myös Leonardo Da Vincin Lady with an Ermine teos, joka on yksi kuudesta paikasta maailmassa, jossa voit ihailla Da Vincin töitä livenä. Teos on normaalisti esillä Czartoryski-nimisessä museossa, mutta siellä tehdään edelleen massiivista remonttia. Museon pitäisi avautua lähiaikoina, joten kannattaa pitää silmät ja Google auki, jos mielit nähdä esimerkiksi edellämainitun maalauksen. Tämän hetkisten tietojen mukaan Da Vincin työ olisi muuttamassa pois 20.12.2019 mennessä, jonka jälkeen sitä pääsee taas ihailemaan Czartoryskissä.\nLady with an Ermine lähde: Wikipedia\n❤ Muuta tekemistä Krakovassa?\nSuosituimmat päiväretket kohdistuvat Wieliczkan suolakaivoksiin ja Auschwitziin. Suolakaivoksista kirjoitan vielä varmasti erillisen postauksen, koska kohteesta olisi sanottavana enemmänkin kuin vain muutaman kappaleen verran. Suosittelen kuitenkin lämpimästi siellä käyntiä, koska paikka on aivan uniikki ja ryhmässä matkustaneen amerikkalaisen “Oh my god! This is amazing. This is remarkable!”-mantra oli varsin paikkaansa pitävä kuvaus paikasta. Lisäksi Wieliczkan kylässä oli muutakin mielenkiintoista nähtävää, kuten vaaleanpunainen kirkko ja kauniit puistot. Näille päiväretkille pääset takuuvarmasti joko varaamalla retken etukäteen netistä tai kysäisemällä hotellin aulasta asiaa. Suolakaivoksille pääsee helposti junalla, Auschwitzistä en valitettavasti osaa sanoa, mutta järjestetty retki on varmasti takuuvarma tapa.\nPäivät voi käyttää myös shoppailuun tai kauniiden käyttöesineiden ihailuun eri puolilla Krakovaa.\nMikäli vuokraat auton niin kannattaa tarkistaa alueen linnatarjonta, jos Wawelin linnan lisäksi (tai sijaan) haluat kokea rauhallisen vierailukokemuksen. Esimerkiksi täältä löytyy hyviä vinkkejä sekälinnapysähdyksiin että muihin kohteisiin Krakovan ulkopuolella. Me otimme auton alle ja käväisimme Slovakian rajan tuntumassa linnakierroksella sekä Zakopanen vuoristokylässä, tämäkin kierros onnistui yhden päivän puitteissa oikein hyvin.\nMiksi emme käyneet Auschwitzissä?\nPäätimme jo ennen matkaa, ettemme tällä kertaa vierailisi maailman tunnetuimmalla entisellä keskitysleirillä. Päällimmäinen syy tähän ei ole kuitenkaan fakta, että vierailukohteena keskitysleirit ovat erittäin pysäyttäviä kokemuksia ja ahdistus tapahtumista jää vellomaan päiviksi, viikoiksi tai vuosiksi. Uskon, että jokaisen tulisi kokea nämä tunteet edes kerran elämässä, sillä valitettavasti maailmassa on paljon ihmisiä, jotka edelleen vähättelevät näitä(kin) tapahtumia.\nSyy on, että olemme käyneet Stutthofin keskitysleirillä Gdanskin lähellä kaksi kertaa. Kyseessä on vähemmän tunnettu, mutta ensimmäinen Saksan ulkopuolelle perustettu keskitysleiri, joka toimi tuhoamisleirinä sodan viimeisinä vuosina. Siinä missä Auschwitzissa vierailee yli kaksi miljoonaa turistia vuosittain, olimme kahdestaan Stutthofissa ensimmäisellä kerralla ja toisella kerralla “appivanhempien” kanssa oli paikalla taas vain muutama muu vierailija. Lisäksi Krakovassa oli muutenkin turistitungosta vähän joka nähtävyydessä, joten päätimme, ettemme tällä kertaa laita Auschwitzia muutenkin ahtaaseen matkaohjelmaan. Käymme siellä mahdollisesti ensi Krakovan visiitillä, vaikka turistit sieltä tuskin tulevat ainakaan vähenemään.\nMyös muualta Euroopasta löytyy (valitettavan runsaasti) samanlaisia ja yhtä pysäyttäviä kohteita. Prahan lähellä on esimerkiksi Theresienstadtin keskitysleiri. Itseasiassa Theresienstadtia käytettiin jopa esittelykohteena Punaisen Ristin edustajille, joille uskoteltiin olosuhteiden olevan suorastaan mukavia ja heille näytettiin muun muassa asumuksia, joissa vain kolme juutalaista asui samassa tilassa. Toki jokainen asiaan yhtään enempää perehtynyt tietää asioiden todellisen laidan. Tätä propagandaa tukemaan tehtiin jopa dokumentti, jossa esiintyneet juutalaiset tuotiin kuvausten jälkeen Auschwitziin tai muille tuhoamisleireille. Nämä ovat vain muutamia esimerkkejä vaihtoehtoisista tavoista kohdata tämä luku ihmisten tekemien kauheuksien kirjassa, vaikka Auschwitz-Birkenau on ollut kaikkein suurin.\n17 lokakuun, 2019 at 8:40 am Vastaa\nTaas kerran todella informatiivinen ja (aina minua ilahduttavasti) historiapitoinen postaus! Krakovan muistot palasivat läheisesti mieleeni. Yksi upeimpia Euroopan kaupunkeja mielestäni! Odotan jo uutta matkaa kovin…\nKävimme myös monissa synagogissa ja noilla samoilla paikoilla, joilla on kuvattu Schindlerin listaa. Emalitehtaalle emme enää sillä matkalla ehtineet, sillä omatoimiseen Auschwitzin matkaan meni koko päivä. Silloin vuonna 2005 bussissa luki vain Oswiecim puolaksi ja opasteet olivat aika huonot. Perillä on hyvä tosiaan ottaa opas, jollei tiedä historiasta perustietoa enempää. Muuten olisin kyllä kaivannut omatoimista kiertelyä ja hiljentymistä leirillä, joka oli tuolloin täynnä yhdysvaltalaisia ja israelilaisia turisteja.\nYmmärrän todella hyvin, jollei halua sisällyttää keskitysleiriä matkan vierailukohteisiin. Tuolloin vietettiin vapautuksen 60-vuotisjuhlaa, joten vierailematta leirilläkään kaupungissa oli surullinen tunnelma. Huonetovereina hostellissa olivat yhdysvaltalaiset rouvat, jotka itkivät harva se ilta juutalaisten kohtaloa. Oli myös hämmentävää, miten paljon enemmän tiesin (tuolloin vielä aika nuorena) historiasta ja kerroin paljon uusia asioita jenkkirouville, jotka kertoivat historianopetuksen keskittyvän heillä lähinnä oman maan historiaan.\nKrakovassa historia on harvinaislaatuisella tavalla läsnä, sillä kaupunki säästyi onneksi pahimmilta pommituksilta ja purkuaalloilta.\nWielickan suolakaivos on myös todella upea! Odotan innolla postausta myös siitä!\n20 lokakuun, 2019 at 4:58 pm Vastaa\nKrakova on tosiaan ollut isojen joukkojen tietämättömissä vielä tuolloin ja olisipa hauska, jos menisit vertailemaan mitkä asiat ovat muuttuneet! Tuo tunnelma on varmasti ollut koskettava noin merkityksellisen juhlan aikaan! Nythän Turustakin pääsee Krakovaan 😉 Nykyäänkin tuntuu, että koko kaupunkia (erityisesti Kazimierziä ja gheton puolta) leimaa todella vahva historian jättämä jälki, joka ulottuu myös iloisen turistin mieleen ja pistää miettimään kaupungin sekä alueen historiaa.\n20 lokakuun, 2019 at 5:47 pm Vastaa\nKrakova ei itseä oikein ole innostanut matkakohteena, paljon tosiaan kirkkoja ja vanhaa kaupunkia siellä tuntuu olevan. Keskitysleirillä olen itse käynyt Saksassa niin kanssa vähän sama fiilis että joka keskitysleirille ei tarvi mennä.\n20 lokakuun, 2019 at 8:04 pm Vastaa\nYmmärrän kyllä, itsellä esimerkiksi Praha oli tällainen ei-niin-innostava kohde, vaikka sieltäkin kirkkoa ja vanhaa kaupunkia löytyy.. Kaikki ei ole kaikille, mutta arvostan, että luit kumminkin! 😀\n20 lokakuun, 2019 at 8:44 pm Vastaa\nOlipa kivan informatiivinen setti Krakovan nähtävyyksistä ja vanha kaupunkikin näyttää kauniille! Itsellä joskus suunnitelmissa tämä kohde, ja juurikin sen Auschwitzin vuoksi (mutta kuvien perusteella vanha kaupunki on juuri sellainen kaunis eurooppalainen vanha kaupunki, joita rakastan, joten syitä olisi siis useampiakin). Olen käynyt Dachaun leirillä pari vuotta sitten, mutta jostain syystä se ei sammuttanut “janoa”, ja Auschwitz-Birkenau on edelleen mun bucketlistalla.\n24 lokakuun, 2019 at 8:49 am Vastaa\nKiitos kommentoinnista, toivottavasti vinkeistä on joskus hyötyä, jos päädytte Krakovaan suuntaamaan! Vanha kaupunki on todellakin kaunis ja toki yksi Krakovan ykkösnähtävyyksiä. Jos ja kun seuraavan kerran Krakovaan suuntaamme, niin uskon että tulemme vielä vierailemaan Auschwitzissä, vaikka se ei tällä kertaa ykköskohteena ollutkaan.\n21 lokakuun, 2019 at 2:29 pm Vastaa\nKrakova on ihana kaupunki ja ensikosketukseni Puolaan tältä kesältä. Mun suosikkialue oli tuo Kazimierz: ajauduin sinne kaikkina kolmena päivänä mun matkalla.\n24 lokakuun, 2019 at 8:47 am Vastaa\nKiitos kommentista, Kazimierz tuntuu olevan monen suosikki! 🙂\n25 lokakuun, 2019 at 11:01 am Vastaa\nTosi kattavasti kerrot kaupungin ja sen nähtävyyksien historiasta, herättää kiinnostuksen. Krakova (ja koko Puola) on vielä itselle tutkimatonta aluetta, muttta uskon tämänkin perusteella, että tykkäisi. Kiitos vinkeistä 😊\n26 lokakuun, 2019 at 8:44 pm Vastaa\nKiitoksia! Suosittelen kyllä Puolaan tutustumista, nykyään sinne on niin hyvät yhteydetkin, ettei ainakaan jää siitä kiinni 🙂 Itselläni nousi ehkä vähän yllättäenkin yhdeksi suosikkimatkakohteeksi ensimmäisten Gdanskin visiittien jälkeen, eikä Puola-intoilu ole ainakaan vähenemässä..\n26 lokakuun, 2019 at 1:39 pm Vastaa\nTodella hyvä ja kattava postaus! Tästä sai paljon hyvää tärppitietoa ja vinkkejä korvan taakse tulevaa omaa reissua varten. Olen ensi vuodelle kaavaillut Puolan omatoimista kiertomatkaa (plus ehkä jotakin muutakin) ja kaikenlaisia tärppejä, kokemuksia ja vinkkejä on tullut haeskeltua ja lueskeltua. Tämä tuli siis hyvään rakoon, kiitos siitä! 🙂\n26 lokakuun, 2019 at 8:43 pm Vastaa\nKiitos! Puola on mahtava maa, jotenkin suomalaisena myös sopeutuu paikalliseen kulttuuriin hyvin, vaikka tuo kieli ei ihan taivukaan 😀 Maaseudulla on myös paljon mielenkiintoisia nähtävyyksiä, toivottavasti matkasi toteutuu!\n27 lokakuun, 2019 at 7:16 am Vastaa\nKrakova hurmasi minut välittömästi heti ensimmäisellä vierailullani joskus vuosia sitten. Nyt muutaman vuoden aikana olen käynyt kaupungissa uudestaan kahdesti omalla autolla. Kaupunki on aina ollut täynnä iloista energiaa. Krakovassa väreilee sellainen hyvä fiilis.\nKrakovaan liittyy paljon legendoja – kertomuksia, jotka ovat osittain tai kokonaan tarua. Tässäpä viisi sellaista. Ehkäpä joku niistä on uusi sinulle?\n3 marraskuun, 2019 at 8:47 pm Vastaa\nKiitos kommentista, oli kyllä monta uutta legendaa (ja faktaa) postauksessasi 🙂\n27 lokakuun, 2019 at 11:03 am Vastaa\nKrakovaan menisin varmaan juuri keskitysleirivierailun vuoksi, mutta postauksestasi päätellen myös itse kaupungissa on paljon nähtävää.\nPuola kiinnostaa kyllä, se on sopivan lähellä ja itselleni vielä uusi kohde.\n3 marraskuun, 2019 at 8:48 pm Vastaa\nKiitos kommentista! Monelle Auschwitz on tosiaan motivaattorina Krakovaan matkustamiseen, mutta kaupungilla on tosiaan paljon muutakin annettavaa ja koettavaa 🙂\n27 lokakuun, 2019 at 5:21 pm Vastaa\nVierailin Krakovassa viime talvena pitkälti Auschwitzin perässä, mutta kaupunkia tuli toki kierreltyä muutenkin. Keskitysleiri oli helmikuun pikkupakkasilla yllättävän tyhjä, joten vierailu sujui hyvin rauhallisissa merkeissä. Tykkäsin Krakovasta kyllä kaupunkina muutenkin, Puola on kaikilla vierailuillani yllättänyt positiivisesti siisteydellään, kiinnostavalla historiallaan ja ystävällisyydellään.\n3 marraskuun, 2019 at 8:50 pm Vastaa\nKiitos kommentista, meidätkin Puola on kaikinpuolin yllättänyt positiivisesti ja ehkä siksi siellä on tullutkin pyörittyä useampaankin otteeseen 😀\n4 joulukuun, 2019 at 10:46 pm Vastaa\nTätä olikin kiva lukea! Keväällä on tarkoitus käydä tutustumassa kaupunkiin.\n6 joulukuun, 2019 at 3:13 pm Vastaa\nKrakova ihastuttaa muistoissa edelleen ja kieltämättä tekisi mieli heti ottaa Wizzairin lennot ja suunnata ruokalomalle.. Nousi yhdeksi lempikaupungiksi!


Viestintävirasto - Kriittisiä haavoittuvuuksia Cisco-tuotteissa\nKriittisiä haavoittuvuuksia Cisco-tuotteissa\n21.01.2016 klo 09:48\nCisco on julkaissut korjauspäivityksiä kahteen kriittiseen haavoittuvuuteen. Cisco Modular Encoding Platform D9036 -tuotteessa on oletussalasana kun taas haavoittuvuus tuotteissa Cisco Unified Computing System ja Cisco Firepower 9000 mahdollistaa hyökkääjän koodin suorittamisen etänä.\nCisco Modular Encoding Platform D9036 -ohjelmiston haavoittuvuus liittyy root- ja guest-käyttäjien oletussalasanoihin, joita ei voi vaihtaa eikä poistaa. Oletussalasana mahdollistaa etäkäyttäjän SSH-kirjautumisen laitteeseen ylläpitäjän oikeuksin.\nCisco Unified Computing System (UCS) Manager -tuotteesta ja Cisco Firepower 9000 -sarjan laitteesta on korjattu kriittinen haavoittuvuus, jonka onnistunut hyväksikäyttö mahdollistaa haitallisen koodin suorittamisen etänä, jos hyökkääjä lähettää tietyllä tavalla muotoillun HTTP-pyynnön.\nCisco Modular Encoding Platform D9036 ennen versiota 02.04.70\nCisco UCS Manager ennen versiota 2.2(4b), 2.2(5a) ja 3.0(2e)\nFX-OS for Firepower 9000 Series ennen versiota 1.1.2\nKorjaava ohjelmistopäivitys Cisco Software Central -sivustolta.\nCisco Modular Encoding Platform D9036 Software versio 02.04.70 ja myöhemmät versiota\nCisco UCS Manager 2.2(4b), 2.2(5a) ja 3.0(2e)\nCisco Firepower 9000 Series Appliance versio 1.1.2


Toteutuuko työntekijöiden tasa-arvo S-ryhmässä? | Ylioppilaslehti\n17.7.2012 • Päivitetty 31.8.2012\nToteutuuko työntekijöiden tasa-arvo S-ryhmässä?\nSuomen suurin osuustoimintaliike S-ryhmä on ottanut Prisma-tavaratalojensa verkkokauppaan myyntiin hollantilaisen psykologi-psykoterapeutti-psykiatri Gerard J. M. van den Aardwegin teoksen Erilainen, Homoseksuaalisuuden itseterapia. Teoksessaan van der Aardweg esittää, että homoseksuaalisuus on oire ihmisen kokonaispersoonallisuuden neuroottisesta häiriöstä, joka on parannettavissa terapian ja sielunhoidon keinoin.\nPrisman internetsivuilla teosta kuvataan “arvokkaaksi ja hyödylliseksi käsikirjaksi” homoseksuaaleille ja heidän hoitamisestaan kiinnostuneille ammattilaisille ja läheisille.\nMikäli oletetaan, että S-ryhmän työntekijöistä on yhtä suuri osa seksuaalivähemmistöihin kuuluvia, kuin mitä Suomen väestöstä keskimäärin, konsernissa työskentelee noin 2000-4000 seksuaalivähemmistöihin kuuluvaa. S-ryhmän internetsivuilla yhtiön kerrotaan pyrkivän luomaan tasa-arvoinen ja turvallinen työympäristö kaikille työntekijöilleen. Millaiseksi nämä henkilöt kokevat olonsa yhtiössä, joka on valmis myymään tuotetta, jonka mukaan he ovat viallisia ja epäkelpoja kansalaisia? Uskaltavatko he kertoa kahvihuoneessa kesälomamatkastaan kumppaninsa kanssa tai intoilla hääjuhlajärjestelyistään ilman pelkoa syrjinnästä?\nS-ryhmän viestintäjohtaja Ilkka Branderin mukaan S-ryhmän kanta homoseksuaalisuuteen on suvaitsevainen ja henkilöstöasioissa yhtiö on tasa-arvoinen ja syrjimätön. Hänen mukaansa Prisman kirjavalikoima kattaa liki kaikki Suomessa myytävät teokset, eikä S-ryhmä kaupallisena toimijana halua ottaa kantaa kirjojen sisällössä esiintyviin mielipiteisiin tai kannanottoihin.\nSetan pääsihteeri Aija Salon mukaan kirjan esittelemät ajatusmallit ovat vaarallisia ja levittävät väärää tietoa. Jokaisen työnantajan antamat viestit asenteista homoutta kohtaan vaikuttavat työntekijöiden viihtyvyyteen. Hänen mukaansa kirjarovioille ei ole tarvetta, mutta jokaisella kirjakaupalla on vastuu siitä, millaista kirjallisuutta myyvät tietokirjallisuutena. Hänen mielestään kyse on myös osasta laajempaa ilmiötä, sillä homoseksuaalisuudesta eheyttämiseen pyrkivät teokset ja kurssit ovat lisääntyneet Suomessa viime vuosina.\nFiksu kuluttaja toimii lähettämällä S-ryhmälle suoraa palautetta, jossa ilmaisee huolensa yhtiön kannasta seksuaalivähemmistöjen ja heihin lukeutuvien yhtiön työntekijöiden asemasta.\nSanat: Jutta Juvenius


Asiantuntija neuvoo: Luo hiustyyli ilman muotoiluvälineitä - Lifestyle - MTV.fi\nAsiantuntija neuvoo: Luo hiustyyli ilman muotoiluvälineitä\nLifestyle > Tyyli Julkaistu 13.03.2015 17:00\nMilanon muotiviikon kulisseissa sytyi upeita hiusmalleja.\nMSGM:n syksy/talvi 2015 -näytöksen hiustyylissä tärkeintä oli rakenne ja kuiva, huoleton kokonaisvaikutelma. Hiustyyli oli saanut inspiraationsa näytöksestä ja mallien taustalla näkyneistä aalloista.\n– Tässä hiustyylissä mallin kasvoja kehystävät pehmeästi laskeutuvat hiussuortuvat, jotka rikkovat vaatemalliston rohkeita, pop-taiteen mieleen tuovia graafisia väriblokkeja. Koska mallistossa näkyy korkeita kauluksia, päätin laittaa mallien hiukset kiinni poninhännälle, kertoo Eugene Souleiman, Wella Professionalsin globaali luova johtaja.\n– Kyseinen hiusmalli mahdollisti myös kokonaisuudella leikittelyn ja työnsimmekin lopuksi joiden mallien hiukset kauluksen alle, jolloin saimme aikaan orgaanisia muotoja.\nHiustyyliä oli yhdenmukaistettu poninhännällä, mutta kunkin mallin hiuksiin tuotiin rakennetta eri tavoilla, riippuen mallin omasta hiustyypistä ja hiusmallista. Lähestymistapa oli hyvin henkilökohtainen ja huoleton.\nMuotoilusuihkeen avulla on helppo saada hiuksiin rakennetta, sillä se poistaa hiuksista rasvaisuutta ja antaa niille huokoisen tuntuman. Suihkuta muotoilusuihketta hiusten tyveen ja hiero se hiuksiin, jotta ne saavat ilmavuutta.\nTee etusormeasi apuna käyttäen matala, rosoinen sivujakaus toisen silmäkulman kohdalle.\nHaro hiukset toiselle sivulle käsin ja anna irtosuortuvien valua myös kasvoille ja otsalle.\nViimeistele hiustyyli kuivashampoolla, jolla saat aikaan kevyttä, karheaa tuuheutta.\nTee lopuksi vielä pään pyöreyttä rikkovia epätasaisia ”töyssyjä” hiusten pintaan vetämällä suortuvia ulos ja kiinnitä ne tarvittaessa paikoilleen hiuspinneillä.\nVaivattomat laineet vaativat harjoittelua – varasta hiustyyli catwalkilta! 15.3.2015\nHaaveiletko pitkistä hiuksista? Lue 10 vinkkiä kutrien kasvatukseen 3.3.2015\nHollywood-tähden superpaljastava mekko tavisnaisen yllä – kopiokolttu yllätti ikävästi Vaivattomat laineet vaativat harjoittelua – varasta hiustyyli catwalkilta!


Mihin lähettäjiä tarvitaan lähetystyössä (12.4.2019)\nTämä on tosijuttu, jonka olen kuullut omin korvin molemmilta osapuolilta. Eräs suomalainen sairaanhoitaja joutui kerran Etiopiassa vastuuseen pienestä puskaklinikasta. Kauhukseen hän huomasi, että rotat olivat ehtineet vallata tyhjillään olleen asunnon. Ne mellastivat siellä joka yö ja jopa juosta vilistivät sängyssä makaavan lähettiparan ylitse. Hyvä lukijani: kuinka kauan sinä olisit suostunut tekemään työtä tuollaisissa olosuhteissa, lähetyskutsu tai ei lähetyskutsua?\nAsia kantautui huonoista kommunikaatioyhteyksistä huolimatta jollakin tavalla lähetyksen "rukoilijamummojen" korviin. Ja sinä samaisena iltana, jolloin nuo "mummot" kokoontuivat rukoilemaan ahdinkoon joutuneen lähetin puolesta, hävisivät rotat tämän asunnosta — eikä niistä enää sen jälkeen nähty hännänpäätäkään. Totta joka sana!\nTuolla sairaanhoitajalla oli selustatukenaan lähettäjiä, jotka uskoivat Jumalan kuulevan rukoukset. Anokaa, niin teille annetaan... Sillä jokainen anova saa. (Luuk. 12:9-10.)\nEnsimmäiset lähettäjät. Ensimmäinen lähettäjä oli Jumala ja ensimmäinen lähetti oli hänen Poikansa. Ylösnousemuksensa jälkeen Jeesus sanoi oppilailleen: "Rauha teille! Niin kuin Isä on lähettänyt minut, niin lähetän minä teidät." (Joh. 10:21.)\nMikä oli sitten se seurakunta, joka sai kunnian lähettää ensimmäiset lähetyssaarnaajat maailmalle? Ei Jerusalem, vaan Antiokia, roomalaisen Syyria-provinssin kukoistava pääkaupunki, jonne oli syntynyt ensimmäinen pakanaseurakunta. Apostolien teot kertovat: Antiokian seurakunnassa oli profeettoja ja opettajia: Barnabas ja Simeon... Lukios, Menahem... sekä Saul. Kerran, kun he olivat palvelemassa Herraa ja paastoamassa, Pyhä Henki sanoi: "Erottakaa Barnabas ja Saul minun työhöni, siihen tehtävään, johon minä olen heidät kutsunut." Niin he paastosivat ja rukoilivat, ja sitten he panivat kätensä näiden kahden päälle ja lähettivät heidät matkaan. (Apt. 13:1-3.)\nOli menossa vuosi 46 tai 47. Jeesus oli antanut lähetyskäskynsä 16–17 vuotta aikaisemmin. Saul — toiselta nimeltään Paavali — oli saanut lähetyskutsun uskoon tullessaan neljätoista vuotta tätä ennen, ja oli nyt jo noin 40-vuotias. (Apt. 22:21.) Paavali ei siis ollut lähtenyt liikkeelle omin päin heti lähetyskutsun saatuaan. Ei, hän oli odottanut monta pitkää vuotta, että kristillinen kirkko hänet lähettäisi. Jumala ei nimittäin tahdo lähettää ketään yksin taisteluun, ilman rukoilevia tukijoukkoja.\nJa lopulta oli siis tullut se päivä, jolloin Pyhä Henki ilmoitti Antiokian seurakunnalle, että sen pitäisi siunata kaksi parhainta opettajaansa lähetystyöhön. Seurakunta olisi varmaan mielellään pitänyt heidät luonaan. Ehkä siitä jopa tuntui, ettei se selviä ilman heitä. Samoissa tunnelmissa on ollut moni muukin seurakunta näiden kahdentuhannen vuoden aikana.\nLähetyskäsky oli kuitenkin Jeesuksen viimeinen tahto ja testamentti. Ei ole kysymys jostain hanttihommasta, johon lähetetään silloin tällöin joku sellainen mies tai nainen, jota ei omassa seurakunnassa tarvita. Ei, kysymys on kristikunnan tärkeimmästä tehtävästä. Sillä eikö kaikilla maailman ihmisillä ole oikeus kuulla pelastuksen tiestä ja siitä ainoasta nimestä, jonka kautta he voivat päästä taivaaseen? (Apt. 4:12.)\nVuoden päästä Paavali ja Barnabas palasivat Antiokiaan ensimmäiseltä lähetysmatkaltaan. Ilo oli suuri, kun esirukoilijat saivat kuulla rukoustensa tulleen kuulluiksi. Kaksikko kiersi muissakin seurakunnissa kertomassa matkastaan: Kaikki kuuntelivat Barnabasta ja Paavalia, kun nämä kertoivat, miten suuria tunnustekoja ja ihmeitä Jumala oli kansojen keskuudessa tehnyt heidän kättensä kautta. (Apt. 15:12.)\nRukous. Alussa ollut esimerkki riittänee osoittamaan, mihin esirukoilijoita tarvitaan lähetystyössä. Niin, mitä tapahtuu lähetysjärjestöillemme, kun niiden "rukoilevat mummot" siirtyvät vuoron perään pyhien lepoon? Nouseeko nuorison keskuudesta uusi polvi heitä korvaamaan?\nOmasta puolestani voin todistaa, ettei työstäni Japanissa olisi tullut mitään, jolleivät ystävät olisi rukoilleet uskollisesti puolestani. Saatanan hyökkäykset ovat erityisen voimakkaita lähetyskentillä. Sielunvihollinen houkuttelee lähettiä monenlaisiin synteihin. Se kylvää riitaa ihmisten väliin ja heittelee kaikenlaisia kapuloita kansallisen kirkon rattaisiin. Onhan Saatanan tärkein päämäärä toki estää evankeliumia leviämästä uusille alueille.\nHyvä lukijani, osallistutko sinä lähetystyöhön rukoilemalla konkreettisesti jonkun lähetin puolesta? Jos et, niin lähetystyön muurissa on sinun kokoisesi aukko. Silloin joltakulta lähetiltä puuttuu yksi esirukoilija.\nRukousta pitää opettelemalla opetella. Se on työtä siinä missä muukin työ. Ei riitä, että rukoilet yleisesti: "Herra, siunaa kaikkia maailman lähetystyöntekijöitä." Ei, sinun pitää tilata jonkun lähetin ystäväkirjeet ja rukoilla niiden asioiden ja ihmisten puolesta, joista hän kirjeissään kertoo. Ihan varmasti saat kokea paljon iloa nähdessäsi, miten konkreettisesti Jumala vastaa konkreettisiin rukouksiin. Ja kuvittelepa sitä päivää, kun voit kerran Jeesuksen luona tutustua niihin ihmisiin, joiden puolesta täällä maan päällä rukoilit.\nTaloudellinen tuki. Lähetystyö ei pyöri ilman rahaa. Siksi lähettäjän tehtävä on myös uhraajan tehtävä. 60- ja 70-luvuilla meille nuorille teroittamalla teroitettiin lähetystyön tukemisen tärkeyttä. Meidän ikäpolvemme onkin kustantanut kymmenien, ehkä satojenkin suomalaislähettien lähetysmatkat. Itse tilasin abiturienttivuotenani erään nuoren Japanin-lähettiperheen kirjeet. Samalla lupasin ryhtyä tukemaan tuota perhettä viidellä markalla kuussa. (Nykyrahassa silloinen viisimarkkanen vastaisi ehkä kymmentä euroa.) Koska minulla ei ollut yhtään rahaa, jouduin pyytämään Jumalalta tuota pientä rahasummaa joka kuukausi — ja jostain se aina ilmestyikin.\nOn helpointa opetella maksamaan kymmenyksiä silloin, kun rahaa on vähän. Uhraaminen ei kuitenkaan ole mikään vaihtokauppa Jumalan kanssa. Sen motiivin pitää olla tämä: Koska tiedän Jeesuksen antavan minulle joka päivä suuret syntini anteeksi, niin siksi toivon kaikkien muidenkin saavan kuulla tämän ilosanoman.\nLopuksi. Lähetystyö on joutunut kriisiin lännen kirkoissa. Liberaaliteologeista tuntuu kasvojen menetykseltä tukea työtä, jonka kautta koetetaan saada ihmiset vaihtamaan uskontoa ja tulemaan kastetuiksi kolmiyhteisen Jumalan nimeen. Meidän on kuitenkin toimittava tämän Jeesuksen sanan mukaan: Nyt, kun vielä on päivä, meidän on tehtävä niitä tekoja, joita lähettäjäni meiltä odottaa. Tulee yö, eikä silloin kukaan kykene tekemään työtä. (Joh. 9:4.) Miten kauan yön tuloon on täällä Suomessa aikaa, sitä ei tiedä kukaan muu kuin Jumala.\n(Ilmestynyt Arkki-lehdessä noin 15 vuotta sitten.)\nPakolaisleirin pikku Anita (1.4.2019)\nToksinen feminiinisyys (25.3.2019)


palkinnot – Elina Rouhiainen\nKuvastaja-palkinto Muistojenlukijalle, messutunnelmia ja asiaa kotvimisesta\n29/10/2018 Elina Rouhiainen Comments 0 Comment\nMuistojenlukija voitti vuoden 2017 Kuvastaja-palkinnon. Kiitos! Kuvan otti Mirkka Hynninen. . #muistojenlukija #Väki #Kuvastaja #fantasia #ya #urbaanifantasia #kirjallisuus #kirjallisuuspalkinto #suomentolkienseura #kontu\nHenkilön Elina Rouhiainen (@rouheli) jakama julkaisu Loka 25, 2018 kello 2.45 PDT\nNyt kävi niin, että Muistojenlukija voitti Kuvastajan. Jos nuortenkirjallisuuspalkinto Topeliuksen voittaminen oli pieni yllätys, tästä olen vielä enemmän äimänä – vaikka olen kirjoittanut kuusi fantasiaksi luokiteltavaa romaania, en ole koskaan ajatellut fantasian olevan vahvuuteni. Kuvastajan jakaa fantasiaharrastajista koostuva raati, joka ei perinteisesti ole välittänyt kaupallisista intresseistä vaan laadusta. Tästä kertoo esimerkiksi se, että palkinto on jaettu useamman kerran samalle kirjailijalle.\nKävin noutamassa palkinnon, Parasolla Craftsin tekemän lyhtydioraaman, torstaina Helsingin kirjamessuilla. Kuvat eivät tee teokselle oikeutta, mutta tältä se näyttää:\nPalkintojenjaossa Kontu ry:n puheenjohtaja Marianna Leikomaa puhui kotimaisen fantasian korkeasta tasosta ja vertasi sitä käännettyyn fantasiakirjallisuuteen, jota hän ei pidä tällä hetkellä läheskään niin laadukkaana.\nAlla virallinen lehdistötiedote:\nMessut menivät muiltakin osin hyvin. Perjantain haastattelu oli mukavan rento, vaikka puhuimme myös varsin isoista aiheista kuten kirjallisuuden poliittisesta kantaaottavuudesta ja Pohjois-Irlannin tilanteesta. Kirjat menivät kaupaksi päätellen ainakin siitä, että Muistojenlukija loppui sunnuntaina kesken. Törmäsin moniin tuttuihin ja ostin kassillisen kirjoja.\nKirjamessut takana: voitin palkinnon, tapasin tuttuja ja uskalsin pukeutua Children of Bodom -paitaan. Perjantain haastattelu oli ihanan rento, vaikka puhuimme isoista aiheista. Seuraavaksi edessä on kuukausi silkkaa kirjoittamista, mikä tekee onnelliseksi. Kuva: KirjaKallio . #helsinginkirjamessut #kirjakallio #kirjailija #esiintyminen #childrenofbodom #kirjallisuuspalkinto #Kuvastaja\nHenkilön Elina Rouhiainen (@rouheli) jakama julkaisu Loka 29, 2018 kello 4.11 PDT\nMessuille ilmestyi myös ystävieni Jenny Kangasvuon ja Katri Rauanjoen sekä Jonna Pulkkisen kirjoittama kirja Kotvimisen vallankumous (Karisto), jossa on mukana myös oma haastatteluni. Kotviminen tarkoittaa työtä eteenpäin vievää taukoa tai tuumailutuokiota: ulkoapäin näyttää siltä ettei mitään tapahdu, mutta todellisuudessa kotviminen on elintärkeää paitsi lopputuloksen, myös hyvinvoinnin kannalta. Eli: ei pitäisi puhua negatiiviseen sävyyn prokrastinaatiosta, vaan positiivisesta ilmiöstä nimeltä kotviminen.\nKuuntelin ystävieni esitystä ja tiedostin taas, miten minulla on tapana syyllistää itseäni kaikesta ”hukatusta” ajasta. Kesän loppuunpalamisen jälkeen olen taistellut kynsin hampain kaikenlaista suorittamista ja tehokkuutta vastaan, ja siksi kirja tuntuu juuri nyt todella tärkeältä. Miksi koko ajan pitää olla kiire? Miksi somessakin pitää koko ajan olla sisältöä, joka osoittaa, miten paljon saa aikaan? Kirjoitan tästä vielä myöhemmin lisää sitten kun olen lukenut kirjan loppuun, mutta tällä hetkellä vakaa aikomukseni on toteuttaa kotvimisen vallankumousta ja löysätä aikataulujani niin paljon kuin suinkin voin.


Belle Époque Wedding Diary: Inspiraatioita perhosista: rintakoru, hiuskoru\nDIY korut kaasoille ja äideille\nItsetehty perhosrintakoru toimisi myös sulhasen kukkavieheenä tai yhdistävänä tekijänä kaasoilla.\nPerhosinspiraationi tuntuu loputtomalta. Päätin askarrella hius -ja pukukoruja. Käytin perhosen muodon mallina ritariperhosta. Nämä ovat jo muodoiltaan kauniita valmiiksi. Tein perhoset samalla idealla mitä oli ensimmäisessä perhospostauksessani. Muutoin käytin tällä kertaa mielikuvitustani ja lakkasin sulkien palasia perhosen siipien pintoihin. Hiuskoruun ompelin koristehelmiä perhosen huovutettuun ruumiiseen ja maalasin kultamaalilla perhosen siipiä. Ompelin tämän jälkeen korujen kiinnitysosat perhosen ruumiiseen. Nämä on aika helppo askarrella iltapuhteena ja silmäillä televisiota samalla.\nKorujen kiinnitystarvikkeet ostin Sinelliltä. Siellä rintakoruneulat 25 mm maksoivat 1,50 e / 6 kpl. Joten hintaa ei tälle rintakorulle juuri tule, tosin maksaa se tekemisen vaivan. Hiuskoruklipsit 4 cm maksoivat 3,90 e / 10 kpl. Hiuskorun lasihelmet ostin koruna Gina Tricosta. Purin korusta pienen osan pois ja sain siitä hyvän määrän askarteluhelmiä. Korut olivat 70% alennuksessa, joten sain hyvin edullisesti käyttööni korun ja askarteluihin helmiä samaan hintaan.\nNämä rintakorut olisivat kauniita kaasoilla, jos yhteneväisiä pukuja ei löydy. Rintakoru käy jopa sulhaselle kukkavieheeksi. Miksi muuten ei kauniita rintakoruja käytetä kukkavieheenä?\nNämä olivat vasta ensimmäiset koruharjoitukset, mutta minulla oli niin kiire levittää tätä itsetehtyjen perhosten ilosanomaa. Mitä tykkäätte?\nKankaisista perhosista saa myös kauniin hiuskoristeen, voit vaihdella kiinnitysmekanismia tarpeesi mukaan. Perhosen voi koristella lasihelmillä, sulilla tai vaikka timanteilla. Mitä nyt sattuu löytymään. DIY-hääkoristeet voi askarrella samalla ohjeella.\nGreetings from Finland! I crafted these little butterflies and its quite easy to make. I hope you enjoy crafting too. Real butterflies in Lavender Carden might be more beutiful ones.\nLähettänyt Teresa S klo 10.58\nTunnisteet: DIY, Hää-asusteet, Hääaskartelu, Hääblogi, Hääblogi2015, Inspiraatioita perhosista, Kukkaviehe\nJudith @ Lavender Cottage 7. heinäkuuta 2015 klo 0.00\nI think your butterfly jewelry creations are adorable. If I were to wear one, it would be a brooch, the white one on lace is pretty.\nThank you for linking to Mosaic Monday LLL.\nLovely Lady Linnaea 7. heinäkuuta 2015 klo 10.28\nHello Judith! Thank you for visiting! I like that white one too.\nLeila 7. heinäkuuta 2015 klo 8.56\nIhanat perhoset ja kuvat!\nLovely Lady Linnaea 7. heinäkuuta 2015 klo 10.29\nKata Maria 7. heinäkuuta 2015 klo 10.33\nKivat perhoset! :)\nLovely Lady Linnaea 7. heinäkuuta 2015 klo 11.44\nMoikka kiitos! Tykkää niistä itsekin :) Näistä saa aikaan vaikka mitä.\nDonna@Gardens Eye View 8. heinäkuuta 2015 klo 3.07\nLovely Lady Linnaea 8. heinäkuuta 2015 klo 8.10